Προλετάριοι όλων των χωρών, 
καταπιεζόμενα έθνη και λαοί ενωθείτε! 

ΠΑΛΛΑΪΚΗ ΚΑΤΑΔΙΚΗ 
ΤΩΝ ΜΠΛΟΚΩΝ ΤΟΥ 


ΕΟείΑΛΦΑΕΙΕΜΟΥ 

Απομονώνονται οι πραξικοπηματίες μέσα στο λαό, 
αλλά επιβάλλουν κατάσταση πολιορκίας στη Θεσσαλία 


Με το νέο του αποκλεισμό των 
εθνικών δρόμων σε μεγάλη κλί¬ 
μακα ο σοσιαλφασισμός επιχει¬ 
ρεί ένα μεγάλο βήμα προς την πο¬ 
λιτική εξουσία. Η προηγούμενη 
μεγάλη του απόπειρα ήταν το κί¬ 
νημα των φοροφυγάδων το Μάρ¬ 
τη του 1995. Τότε τέθηκε επικε¬ 
φαλής της πλούσιας θεσσαλικής 
αγροτιάς, που διαμαρτυρόταν για 
τη φορολόγησή της με αντικει¬ 
μενικά κριτήρια, το ψευτοΚΚΕ 
με ηγετικό στέλεχος το μεγαλο- 
ϊδιοχτήτη αστικής γης Πατάκη. 

Ο αποκλεισμός του ’95 ήταν 
μια συνδικαλιστική και πολιτι¬ 
κή ήττα για το ψευτοΚΚΕ που 
τσακίστηκε κάτω από τη γενική 
λαϊκή κατακραυγή και από τη 
σταθερή πολιτική στάση του αυ- 
τοδυναμικού τότε ΠΑΣΟΚ. 

Η βασική αιτία για εκείνη την 
ήττα ήταν ότι η τότε κυβέρνηση 
ξεσκέπασε πολιτικά τον αντιδρα¬ 
στικό χαρακτήρα του βασικού 
αιτήματος, που ήταν η φοροαπαλ¬ 
λαγή, πράγμα που έφερε τους σο- 
σιαλφασίστες σε εξαιρετικά δύ¬ 
σκολη θέση, αφού και τους απο¬ 
μόνωσε και, κυρίως, διέσπασε το 
μέτωπο των πλούσιων με τους 
φτωχούς αγρότες. 

Όμως με τα μπλόκα του 1996 
ο σοσιαλφασισμός αντεπιτίθεται 
ενάντια σε έναν πολύ πιο αδύ¬ 
ναμο πολιτικά αντίπαλο, δηλα¬ 
δή σε ένα ΠΑΣΟΚ πολύ βαθύ¬ 
τερα διαβρωμένο από τις σοσιαλ- 
φασιστικές δυνάμεις. Αυτό το 
ΠΑΣΟΚ ούτε μπορεί ούτε θέλει 
-σε ένα μεγάλο μέρος του- να α- 
ντιτάξει πολιτική απάντηση στο 
επίπεδο των αιτημάτων με τα ο¬ 
ποία είναι καλυμμένη η σοσιαλ- 
φασιστική επίθεση. Έτσι τρεις 
και πάνω βδομάδες μετά τον α¬ 
ποκλεισμό, όπου η κνίτικη συμ¬ 


μορία της Λάρισας συνεχίζει να 
κρατάει όμηρο όλη τη χώρα, και 
ενώ η λαϊκή οργή ενάντια στους 
σοσιαλφασίστες είναι ασύγκριτα 
δυνατότερη απ’ ό,τι το ’95, το 
καθυστερημένο κοινωνικό σώμα 
που ακολουθεί τη συμμορία της 
Λάρισας δεν έχει υποστεί σοβα¬ 
ρό οργανωτικό ρήγμα. 

Αυτή η νέα κατάσταση στο ε¬ 
πίπεδο της κυβέρνησης δίνει μια 
μεγάλη άνεση στους σοσιαλφα- 
σίστες, που αξιοποιούν στο έπα¬ 
κρο τους νέους πολιτικούς συ¬ 
σχετισμούς πάνω στους οποίους 
έχουν θεμελιώσει τη στρατηγική 
της αντεπίθεσής τους. 

Γιατί τώρα έχουν πιο σταθερά 
μαζί τους απ’ όσο πριν την εβερ- 
τική ΝΔ, ενώ η φιλοευρωπαϊκή 
τάση Μητσοτάκη είναι αμήχανη 
και διασπασμένη. Από την άλλη, 
υπάρχει τώρα ένα εθνικοσοσια- 
λιστικό ΔΗΚΚΙ που δεν υπήρχε 
το ’95 και ένας ΣΥΝ που τότε 
δεν ήταν στη Βουλή, οπότε σχη¬ 
ματίζεται ένα σταθερό μέτωπο πο¬ 
λιτικής κάλυψης του αποκλει¬ 
σμού. 

Αυτά δε σημαίνουν ότι το ψευ¬ 
τοΚΚΕ “παίζει” μόνο του, απλά 
τώρα “παίζει” πολύ πιο εύκολα 
απ’ ό,τι παλιότερα. Η δυνατότη¬ 
τα μιας στρατηγικής νίκης είναι 
άλλωστε που κάνει το ψευτοΚ¬ 
ΚΕ να δίνει πιο λυσσασμένα την 
πάλη του. Αν πραγματικά αυτό 
το πιο διεφθαρμένο, ξενόδουλο 
και φασιστικό απ’ όλα τα κόμ¬ 
ματα κερδίσει αυτό το γύρο, τί¬ 
ποτα δε θα μπορεί να αντισταθεί 
στη γενικότερη σοσιαλφασιστι- 
κή προέλαση για την κατάχτηση 
της πολιτικής εξουσίας. Πραγμα¬ 
τικά, δύσκολα θα μπορέσουν να 
διαμορφωθούν καλύτεροι πολιτι¬ 
κοί όροι για έναν τέτοιας κλίμα¬ 


κας βιασμό μιας χώρας και ενός 
λαού, βιασμό των συνειδήσεων, 
βιασμό της κοινωνικής και οι¬ 
κονομικής ζωής, σαν αυτόν που 
επιχειρεί τώρα ο σοσιαλφασισμός 
στην Ελλάδα. 

ΚΑΘΟΛΙΚΗ 
ΚΑΤΑΚΡΑΥΓΗ 
Όμως αυτοί οι ευνοϊκοί όροι 
για το σοσιαλφασισμό δεν προα¬ 
ναγγέλλουν μια νίκη του, και α¬ 
κόμη περισσότερο μια εύκολη νί¬ 
κη, αλλά, αντίθετα, προσδιορί- 


Μια από τις άδικες πλευρές του 
προϋπολογισμού είναι η αύξηση 
της φορολογίας από 8% σε 15% στα 
εισοδήματα των ναυτεργατών. Ει¬ 
σοδήματα που στη μεγάλη τους 
πλειοψηφία στα κατώτερα πληρώ¬ 
ματα κυμαίνονται γύρω στις 
150.000 δρχ. 

Η αδικία αυτή είναι που έχει ξε¬ 
σηκώσει την αγανάκτηση των 
ναυτεργατών και έχει προκαλέσει 
την απεργιακή τους κινητοποίη¬ 
ση. Οι ναυτεργάτες μέσα από τον 
αγώνα τους πρέπει να προστατεύ¬ 
σουν το εισόδημά τους, ιδιαίτερα 
στα κατώτατα πληρώματα, και να 
απαιτήσουν να παρθεί πίσω το λη¬ 
στρικό αυτό μέτρο της κυβέρνη¬ 
σης. 

Όμως η κυριαρχία των αντιδρα¬ 
στικών πολιτικοσυνδικαλιστικών 
δυνάμεων μέσα στα ναυτεργατι¬ 
κά συνδικάτα προσπαθεί να στρέ¬ 
ψει τη δίκαιη αγανάκτηση και τη 


ζουν την τρομαχτική σκληρότη¬ 
τα αυτής της τόσο κρίσιμης ανα¬ 
μέτρησης. Γιατί όσο και αν είναι 
παράλυτη η κορυφή της κοινω¬ 
νίας, δηλαδή η πολιτική εξουσία 
της ελληνικής αστικής τάξης γε¬ 
νικά, όσο άθλια και προσκυνη- 
μένα είναι τα κόμματά της κι α¬ 
κόμα όσο κι αν λείπει ένα ισχυ¬ 
ρό δημοκρατικό κόμμα που να 
εκπροσωπεί την πρόοδο σ’ αυτή 
τη χώρα, άλλο τόσο είναι βαθιά 
η υπόκωφη γενικευμένη απέ¬ 
χθεια και αντίσταση του λαού 


θέληση για αγώνα σε άλλες κα¬ 
τευθύνσεις. Επικεφαλής αυτών 
των αντιδραστικών δυνάμεων εί¬ 
ναι το ψευτοΚΚΕ. 

Το κόμμα αυτό του σοσιαλφασι- 
σμού προσπαθεί να χρησιμοποιή¬ 
σει τους ναυτεργάτες σα μια εφε¬ 
δρεία του αποκλεισμού της χώρας 
από τα “μπλόκα των αγροτών”. 

Μέσα από τον πραξικοπηματισμό 
που προσπαθεί να επιβάλει στον 
απεργιακό αγώνα, σαν την παρε- 
μπόδιση του πλοίου με το ιταλικό 
πλήρωμα στην Ηγουμενίτσα και 
το “μπλόκο” στην Κεφαλονιά, προ¬ 
σπαθεί αυτή την περίοδο να χρη¬ 
σιμοποιήσει την απεργία των ναυ¬ 
τεργατών για το κλείσιμο των θα- 
λάσιων συγκοινωνιών, που θα α¬ 
ποτελούσαν εναλλακτική λύση 
στο κλείσιμο των δρόμων. 

Μια τέτοια τακτική από τη με¬ 
ριά του ψευτοΚΚΕ είναι καταστρο¬ 
φική για το ναυτεργατικό κίνημα, 


στον αποκλεισμό. Χάρη σ’ αυτή 
τη γενικευμένη απέχθεια και α¬ 
ντίσταση μπορούν άλλωστε να 
εκδηλώνονται οι μειοψηφικές 
αλλά καίριες αντιστάσεις μέσα 
στην αστική τάξη, όπως αυτές 
εκφράζονται από τους κατά τα 
άλλα αμαρτωλούς Τζουμάκα, 
Καστανίδη, Παπαντωνίου μέσα 
στο ΠΑΣΟΚ ή από τους Μάνο 
και Ράλλη μέσα στη ΝΔ. 

Η αληθινή πηγή της αντίστα- 

συνέχεια στη σελ. 2 


γιατί έτσι απομονώνεται από το 
λαό και μετατρέπεται από ένα δί¬ 
καιο απεργιακό αγώνα για την υ¬ 
περάσπιση του ψωμιού των ναυ¬ 
τεργατών σε μια εφεδρεία των ο¬ 
μάδων κρούσης του σοσιαλφασι- 
σμού. 

Το δημοκρατικό ναυτεργατικό 
κίνημα, για να συσπειρώσει τον 
εργαζόμενο λαό, για να τον εκ- 
φράσει στις διεκδικήσεις του και 
να μπορέσει να ανατρέψει την ε¬ 
πίθεση ενάντια στους ναυτεργά¬ 
τες, πρέπει να καταδικάσει τα 
μπλόκα του σοσιαλφασισμού και 
να απορρίψει κάθε μορφή πραξι- 
κοπηματισμού μέσα στις γραμμές 
του. Ταυτόχρονα πρέπει να δια¬ 
σφαλίσει εκείνες τις λίγες γραμ¬ 
μές θαλάσσιας επικοινωνίας που 
παρακάμπτουν τα σκληρά και 
στρατηγικά μπλόκα του σοσιαλ- 
φασισμού. 


ΝΑ ΜΗ ΓΙΝΕΙ ΤΟ ΔΙΚΙΟ ΤΩΝ 
ΝΑΥΤΕΡΓΑΤΩΝ ΕΦΕΔΡΕΙΑ 
ΤΩΝ ΜΠΛΟΚΩΝ 

ΤΟΥ ΕΟΕΙΑΛΦΑΕΙΕΜΟΥ 


συνέχεια από τη σελ. 1 

σης βρίσκεται μέσα στην κατα¬ 
κραυγή των χιλιάδων και εκα¬ 
τοντάδων χιλιάδων οδηγών και 
επιβατών κάθε είδους αυτοκινή¬ 
του, που ήταν ο αποφασιστικός 
παράγοντας που διέλυσε όλα τα 
μικρά περιφερειακά μπλόκα. Αυ¬ 
τά τα μπλόκα ήταν αδύνατο να 
αντέξουν τις βρισιές και τις κα- 
τάρες, αλλά και τις απειλές ως 
τη χειροδικία χιλιάδων και εκα¬ 
τοντάδων χιλιάδων πραγματικά 
αγαναχτισμένων οδηγών και ε¬ 
πιβατών. Εννοείται ότι ποτέ μια 
Παπαρήγα δε θα ομολογούσε κά¬ 
τι τέτοιο και ήταν πολύ φυσικό 
που απόδωσε το σπάσιμο των πε¬ 
ριφερειακών μπλόκων με ασύλ¬ 
ληπτο θράσος στην τρομοκρατία 
(!) της κυβέρνησης, την ώρα που 
δεν υπάρχει ως αυτή τη στιγμή 
καμία άλλη τρομοκρατία εκτός 
από εκείνη των μπλόκων. Βέβαια, 
σε ένα μεγάλο βαθμό μπορεί να 
ισχύει ο δεύτερος ισχυρισμός των 
σοσιαλφασιστών, ότι δηλαδή με¬ 
ρικά μπλόκα σπάσανε επειδή δό¬ 
θηκαν ανταλλάγματα από την 
κυβέρνηση σ’ αυτούς που τα κρα¬ 
τούσαν, όμως κανένα λόγο δεν 
είχαν αυτοί που τα κρατούσαν να 
διαλυθούν αφού θα μπορούσαν 
να περιμένουν για πολύ μεγαλύ¬ 
τερα ανταλλάγματα όσο υπήρχαν 
τα μπλόκα της Θεσσαλίας. 

ΤΟ ΘΕΣΣΑΛΙΚΟ 
ΚΡΑΤΙΔΙΟ ΤΟΥ ΨΕΥΤΟΚΚΕ 
Είναι φανερό ότι από την πεί¬ 
ρα του ’95 το ψευτοΚΚΕ δε στή¬ 
ριξε τη στρατηγική του στα δε¬ 
κάδες περιφερειακά μπλόκα, πα¬ 
ρόλο που πάλεψε σκληρά για να 
κρατήσει μερικά από αυτά, αλλά 
στα μπλόκα της Λάρισας. Εκεί 
είχε και το μικρό του κομματι¬ 
κό στρατό όλης της Θεσσαλίας 
και ένα δικό του κομμάτι της 
πλούσιας αγροτιάς και μια πο¬ 
λυάριθμη μικρομεσαία πλέμπα, 
που, χτυπημένη όπως είναι, τρέ¬ 
χει πίσω από την πλούσια αγρο¬ 
τιά για να κερδίσει ψίχουλα. Αυ¬ 
τό το μικρό φασιστικό καθεστώς 
Πατάκη, που ασφαλώς θα αν- 
δρώθηκε όταν αποδείχτηκε η α¬ 
ληθινή πολιτική του ισχύς μέσα 
στους αγρότες της Θεσσαλίας 
στον αποκλεισμό του ’95, δεν υ¬ 
πήρχε πουθενά αλλού εκτός από 
τη Θεσσαλία. Άλλωστε οι κνίτες 
δε δέχτηκαν να περιλάβουν στη 
Συντονιστική τα δεκάδες μικρά 
νέα μπλόκα που ξεπετάχθηκαν 
στις πλάτες των μεγάλων μπλό¬ 
κων της Θεσσαλίας και πρόβα- 
λαν τα δικά τους ειδικά αιτήμα¬ 
τα, ακριβώς για να μπορούν να 
ελέγχουν τη Συντονιστική μέσα 
από τις συγκεντρωμένες κομμα¬ 
τικές τους δυνάμεις. Ωστόσο 
τους ενδιέφερε πολύ να κρατή¬ 
σουν τα περιφερειακά μπλόκα, 
γιατί αυτά προκαλούσαν την α¬ 
σφυκτική, πελώρια οικονομική 
και πολιτική πίεση στη χώρα. Εί¬ 
ναι χαρακτηριστικό ότι έστειλαν 


μέλη τους από τον Πειραιά να 
κρατήσουν ένα στρατηγικό αλ¬ 
λά αδύναμο μπλόκο στη Νεμέα 
φωνάζοντας το σύνθημα “Εργά¬ 
τες, αγρότες, μια φωνή, μια γρο¬ 
θιά”. Όμως και το μπλόκο αυτό 
κατέρρευσε, γιατί το ψευτοΚΚΕ 
στην Κορινθία είναι πολύ αδύ¬ 
ναμο και η οργή των οδηγών με¬ 
γάλη. Το μόνο περιφερειακό 
μπλόκο που κατάφερε να κρατή¬ 
σει το ψευτοΚΚΕ ήταν αυτό του 
Αιγίου. Αυτό είναι στρατηγικής 
σημασίας, γιατί κόβει το δρόμο 
προς την Πάτρα, δηλαδή προς 
την Ιταλία και την Ευρώπη, και 
ο σοσιαλφασισμός το υποστήρι¬ 
ξε με τραμπούκους από την Πά¬ 
τρα και με λοστούς όταν θέλη¬ 
σαν να το σπάσουν οι φορτηγα¬ 
τζήδες στην αρχή της απεργίας 
των ναυτεργατών. 

Το ίδιο κράτησε και το μπλό¬ 
κο των Μαλγάρων, για να φρά¬ 
ξει το δρόμο της Θεσσαλονίκης 
προς το νότο. Έτσι έμειναν τα 
μπλόκα της Θεσσαλίας με κύριο 
εκείνο της “Βιοκαρπέτ” να δώ¬ 
σουν τη βασική μάχη. Η Παπα¬ 
ρήγα δεν ανέβηκε εκεί τυχαία μό¬ 
λις έσπασαν τα περιφερειακά 
μπλόκα. 

Τα μπλόκα της Θεσσαλίας έ¬ 
χουν μια πολλαπλή αποστολή: Η 
μία είναι να συγκροτήσουν μια 
πολιτική βάση σοσιαλφασισμού 
στο κέντρο της χώρας, για να ε¬ 
νισχύουν και να ενθαρρύνουν 
κάθε υποτιθέμενο ταξικό κίνη¬ 
μα τύπου “ομηρίας πληθυσμού”. 
Αναφερόμαστε εδώ στα πραξικο¬ 
πηματικά κινήματα μειοψηφίας 
στην Κοινή Ωφέλεια και στους 
συγκοινωνιακούς αποκλεισμούς 
κάθε είδους ή τις καταλήψεις που 
δεν εκφράζουν μαζικές διαθέσεις. 
Κοινός πολιτικός στόχος όλων 
αυτών των “κινημάτων” αντι¬ 
δραστικού μικροαστικού ή γρα¬ 
φειοκρατικού τύπου είναι η α¬ 
κύρωση κάθε ευρωπαϊκής προο¬ 
πτικής της χώρας και η άνοδος 
στην εξουσία ακόμα πιο ακραί¬ 
ων φιλορώσικων και εθνικιστι¬ 
κών δυνάμεων. 

Η δεύτερη αποστολή των θεσ- 
σαλικων μπλόκων είναι να με¬ 
τατρέψουν το ψευτοΚΚΕ σε κα- 
τεξοχήν πολιτικό εκφραστή της 
μεσαίας και πλούσιας αγροτιάς 
όχι μόνο στη Θεσσαλία, αλλά σε 
όλη τη χώρα. 

Η τρίτη είναι να μετατραπεί ό¬ 
λη η Θεσσαλία σε ένα φέουδο 
στο οποίο το ψευτοΚΚΕ θα μπο¬ 
ρεί να κηρύσσει όποτε θέλει κα¬ 
τάσταση πολιορκίας, ενώ ο στρα¬ 
τιωτικός διοικητής Πατάκης θα 
ελέγχει την είσοδο και έξοδο α¬ 
πό την περιοχή προσώπων και ε¬ 
μπορευμάτων. Έτσι, μέσα από έ¬ 
να διαρκή εκβιασμό θα διαμορ¬ 
φώνεται στη θεσσαλική, ιδιαίτε¬ 
ρα τη λαρισινή, κοινωνία ένα 
στρώμα προνομιούχων - συνερ¬ 
γατών που θα επιβιώνει χάρη 
στις καλές του σχέσεις με το ψευ¬ 
τοΚΚΕ, ενώ κάθε τμήμα του λα¬ 
ού ή της άρχουσας τάξης που θα 


σηκώνει κεφάλι θα δεινοπαθεί. 
Το επιλεκτικά χορηγούμενο δια¬ 
βατήριο του Πατάκη για τη με¬ 
τακίνηση των πολιτών μέσα από 
τα μπλόκα είναι η πιο κραυγα¬ 
λέα έκφραση του σοσιαλφασιστι- 
κού κράτους που επιδιώκουν, 
αλλά και σ’ ένα βαθμό εγκαθι¬ 
δρύουν σε περιορισμένη χρονικά 
και τοπικά έκταση αυτά τα 
μπλόκα. Ήδη η φεουδαρχική ε¬ 
ξουσία του ψευτοΚΚΕ στη Θεσ¬ 
σαλία έχει σαν αποτέλεσμα να 
κλείσουν εργοστάσια και βιοτε¬ 
χνίες, ενώ 2000 εργάτες, σύμφω¬ 
να με τον τοπικό Τύπο της Λά¬ 
ρισας, να έχουν πεταχτεί στο δρό¬ 
μο. 

Ο τέταρτος ρόλος των μπλό¬ 
κων είναι να επιταχύνουν την 
καταστροφή των βιομηχανικών 
παραγωγικών δυνάμεων της χώ¬ 
ρας για να διευκολύνουν την α¬ 
πομάκρυνσή της από την Ευρώ¬ 
πη και την πρόσδεσή της στο ρώ- 
σικο στρατιωτικό άρμα. 

Ότι τα μπλόκα αποτελούν στρα¬ 
τηγική του σοσιαλφασισμού απο¬ 
δείχνεται από τη διαβεβαίωση 
του βουλευτή και μέλους της Συ¬ 
ντονιστικής Μπούτα στη συγκέ¬ 
ντρωση της πλατείας Βάθης στις 
19 του Δεκέμβρη ότι ακόμα κι 
αν ικανοποιηθούν και τα έξι βα¬ 
σικά αιτήματα του αγώνα σύντο¬ 
μα οι αγρότες θα τα ξαναφτιά- 
ξουν για νέους αγώνες. 

ΤΟ ΑΥΘΟΡΜΗΤΟ ΔΕΝ 

ΜΠΟΡΕΙ ΝΑ ΝΙΚΗΣΕΙ ΤΟ 
ΣΟΣΙΑΛΦΑΣΙΣΜΟ 

Αυτός είναι ο λόγος για τον 
οποίο το ψευτοΚΚΕ και όλοι οι 
υπόλοιποι σοσιαλφασίστες, 
ΔΗΚΚΙ, ΣΥΝ, εβερτική ΝΑ δεν 
είναι διατεθειμένοι να υποχωρή¬ 
σουν δίχως μια έστω και μικρή 
νίκη που θα τους κατοχυρώνει 
σαν ηγεμονική δύναμη εξουσί¬ 
ας. Γι’ αυτό προετοιμάζονται να 
αντιμετωπίσουν την πίεση του 
λαού στις γιορτές κάνοντας πιο 
ευλύγιστη την ταχτική τους. Ό¬ 
λο και περισσότερο δηλαδή τα 
μπλόκα τους θα αποχτάνε “λε¬ 
πτότερα” διοικητικά χαρακτηρι¬ 
στικά αφήνοντας ορισμένες ώρες 
ορισμένες διόδους και ορισμένα 
μέσα μεταφοράς να περνάνε, ώ¬ 
στε να εκτονώνεται σχετικά η ο¬ 
λοένα διογκούμενη πίεση των 
μαζών. 

Αυτό σημαίνει ότι δεν πρέπει 
να περιμένει κανείς τη διάλυση 
των μπλόκων από το ίδιο το αυ¬ 
θόρμητο των μαζών. Αυτό το κα¬ 
τάλαβε ήδη το μόνο προωθημέ¬ 
νο αυθόρμητο κίνημα ενάντια 
στον αποκλεισμό, το κίνημα των 
φορτηγατζήδων. Αυτοί αισθά¬ 
νονται τον αποκλεισμό εντονό¬ 
τερα επειδή συνθλίβονται και 
σαν πρόσωπα και σαν παραγω¬ 
γοί. Αυτοί είναι το αίμα της κυ¬ 
κλοφορίας και αυτοί πρώτοι υ¬ 
ποφέρουν από τους στραγγαλι¬ 
στές των εθνικών δρόμων. Κι ό¬ 
μως, παρ’ όλο που είχαν όλο το 
λαό μαζί τους δεν μπόρεσαν να 


επιδράσουν αποφασιστικά ενά¬ 
ντια στα κεντρικά μπλόκα του 
σοσιαλφασισμού. Ο βασικός λό¬ 
γος γι’ αυτό είναι ότι μόνο ένα 
πολιτικό κίνημα μαζών μπορεί να 
αντιπαρατεθεί σε ένα πολιτικό 
πραξικόπημα που κρύβεται πίσω 
από μια μαζική διεκδικητική 
μορφή. Μόνο μια δημοκρατική 
πολιτική μπορεί να νικήσει τη 
φασιστική πολιτική των μπλό¬ 
κων. Αυτός είναι και ο λόγος 
που θα είναι εγκληματική κάθε 
αστυνομική βία. Ο σοσιαλφασι- 
σμός θέλει πολύ μια τέτοια βία 
για να εξαγνιστεί στα μάτια του 
λαού, να εμφανιστεί σα θύμα και 
να ξεκινήσει αργότερα σε ανώ¬ 
τερη κλίμακα. 

ΝΑ ΞΕΣΚΕΠΑΣΟΥΜΕ 
ΤΗΝ ΑΝΤΙΔΡΑΣΤΙΚΟΤΗΤΑ 
ΣΤΟ ΑΙΤΗΜΑ 

Όμως μια δημοκρατική πολι¬ 
τική ενάντια στα μπλόκα πρέπει 
να αντιπαρατεθεί όχι μόνο στον 
αποκλεισμό σαν κακή μορφή μιας 
καλής διεκδίκησης, αλλά σαν κα¬ 
κή μορφή μιας εξίσου κακής 
διεκδίκησης. Πρέπει, με άλλα λό¬ 
για, να αποδειχθεί αντιδραστικό 
το ίδιο το περιεχόμενο του κι¬ 
νήματος του οποίου ηγούνται οι 
σοσιαλφασίστες. Γιατί μόνο και 
μόνο τότε επιτρέπεται και επι¬ 
βάλλεται να δημιουργηθεί ένα α¬ 
ληθινό προοδευτικό κίνημα ενά¬ 
ντια στο ψεύτικο αντιδραστικό 
κίνημα. Δεν κάνεις ποτέ κίνημα 
ενάντια σε μια δίκαιη διεκδίκη¬ 
ση. Απέναντι σε μια δίκαιη διεκ¬ 
δίκηση που κάνει λάθος στη μορ¬ 
φή οι δημοκράτες λειτουργούν 
διαπαιδαγωγητικά και από τα μέ¬ 
σα, όχι με καταγγελία και κίνη¬ 
μα από τα έξω. 

Εδώ βρίσκεται το κλειδί της 
παράλυσης όλου του πασοκικού 
πολιτικού μηχανισμού και η α¬ 
ληθινή διαχωριστική γραμμή των 
στρατοπέδων μέσα στο ΠΑΣΟΚ. 
Οι εθνικιστές δηλαδή, καθώς και 
οι ρωσόδουλοι μέσα στο 
ΠΑΣΟΚ, που έχουν έντεχνα συ¬ 
μπαραταχθεί με τους “απέξω” ο- 
μοαίματούς τους, έχουν επιβάλει 
την εξής υποτίθεται συμβιβαστι¬ 
κή γραμμή: “Δίκαια τα αιτήμα¬ 
τα, άδικα τα μπλόκα”, που ση¬ 
μαίνει πραχτικά: “Λύστε τα μπλό¬ 
κα, για να συζητήσουμε και να 
ικανοποιήσουμε τα αιτήματα”. 

Αυτή η γραμμή αναγνωρίζει 
τον προοδευτικό χαραχτήρα του 
κινήματος των μπλόκων, ανα¬ 
γνωρίζει το λαϊκό αγροτικό χα¬ 
ραχτήρα του, και κοινωνικά και 
πολιτικά συμμαχεί μαζί του. Εί¬ 
ναι η γραμμή του μυστικοσύμ- 
βουλου των μπλόκων. Έτσι μι¬ 
λάει ο Σουλαδάκης, έτσι ο Λα- 
λιώτης, αλλά και οι εθνικιστές 
Αρσένης και Τσοχατζόπουλος. 
Όσο για το Σημίτη, αυτός στέ¬ 
κεται σαν ενδιάμεσος ανάμεσα 
στους προηγούμενους και αυτούς 
που αντιπαρατίθενται στα μπλό¬ 
κα όχι μόνο στη μορφή, αλλά και 
στο περιεχόμενο (Τζουμάκας, 


Παπαντωνίου κ,λπ.). Εννοείται 
ότι ούτε και αυτοί τολμάνε να 
μιλήσουν ενάντια στη μικρή α¬ 
γροτική ιδιοχτησία, αφού όλοι 
τους είναι γαλουχημένοι στο μι¬ 
κροαστικό αγροτισμό που κατο¬ 
χύρωσε και αποθέωσε ο Παπαν- 
δρέου. Έτσι μόνο πλάγια, μιλώ¬ 
ντας αόριστα για εκσυγχρονισμό 
και Ευρώπη, μπορούν αυτοί να 
αντιπαρατεθούν στους σοσιαλφα- 
σίστες. Μιλώντας όμως δειλά έ¬ 
χουν νικηθεί μέσα στο ΠΑΣΟΚ. 

Στο τελευταίο υπουργικό Συμ¬ 
βούλιο θριάμβευσε η γραμμή Λα- 
λιώτη και ο Σημίτης την επικύ¬ 
ρωσε επιμένοντας μεν ότι δε συ¬ 
ζητάει πριν διαλυθούν τα μπλό¬ 
κα, αλλά διαβεβαιώνοντας τα 
μπλόκα ότι «είμαστε με αυτούς 
που κινητοποιούνται. Γιατί ξέ¬ 
ρουμε τα προβλήματά τους» ( Ε¬ 
λευθεροτυπία , 17 Δεκέμβρη). 

Προηγούμενα οι ρωσόδουλοι 
του ΠΑΣΟΚ είχαν αφοπλίσει το 
κόμμα τους από την καίρια για 
την έκβαση της μάχης συ¬ 
γκέντρωση ενάντια στο ψευτοΚ¬ 
ΚΕ των πολιτικών πυρών για 
την ευθύνη της μορφής της κι¬ 
νητοποίησης, δηλαδή των μπλό¬ 
κων. Και σ’ αυτό είχαν συμπα¬ 
ραστάτες τους τους εθνικιστές 
του ΠΑΣΟΚ, που το 1995 δέχο¬ 
νταν αυτοί κύρια τα πυρά του 
ψευτοΚΚΕ. Έτσι, παραμερίστη¬ 
κε πολιτικά ο Τζουμάκας που 
κατάγγειλε αποφασιστικά το 
ψευτοΚΚΕ σαν υποκινητή των 
μπλόκων και γρήγορα “ομολόγη¬ 
σε” ότι δεν το εννοούσε. 

Να λοιπόν γιατί η στρατηγική 
του αποκλεισμού μπορεί να νι¬ 
κηθεί μόνο από δυνάμεις που 
μπορούν να καταγγείλουν το πε¬ 
ριεχόμενο των μπλόκων, καθώς 
και την πολιτική τους ηγεσία. 
Αυτό μπορεί να το κάνει με συ¬ 
νέπεια μόνο η ΟΑΚΚΕ, που εκ¬ 
φράζει τη μαρξιστική προλεταρι- 
κή γραμμή μέσα στη χώρα. Η 
μικρή οργανωτική της δύναμη 
είναι δυνατό να παίξει ουσιαστι¬ 
κό ρόλο στους πολιτικούς συ¬ 
σχετισμούς αν μπορέσει να δε¬ 
θεί με την πελώρια αυθόρμητη 
οργή των μαζών ενάντια στους 
διχτάτορες των δρόμων. 

ΝΑ ΚΟΨΟΥΜΕ ΤΙΣ 
ΕΦΕΔΡΕΙΕΣ ΤΟΥ 
ΣΟΣΙΑΛΦΑΣΙΣΜΟΥ 

Ωστόσο η μεγαλύτερη δυσκο¬ 
λία βρίσκεται στην αντιπαράθε¬ 
ση με την προβοκατόρικη ταχτι¬ 
κή των ρωσόδουλων. Τέτοια 
είναι η περίπτωση του κινήμα¬ 
τος των ναυτεργατών, που απο¬ 
τελεί μια χρυσή εφεδρεία για τα 
μπλόκα, ενώ είναι ακριβώς το α¬ 
ντίθετό τους. Οι ναυτεργάτες έ¬ 
χουν δίκιο, γιατί η κυβέρνηση 
τους μειώνει τους μισθούς μέσω 
της μεγαλύτερης φορολόγησης. 
Τότε αυτοί δίκαια απεργούν. Έ¬ 
τσι νεκρώνονται οι θαλάσσιες συ¬ 
γκοινωνίες την ώρα ακριβώς που 
ένα τμήμα τους είναι απαραίτη¬ 
το για την παράκαμψη των δύο 
βασικών μπλόκων (η έκτακτη 
γραμμή Αθήνα - Θεσσαλονίκη 
και η Κόρινθος - Πάτρα). 

Είναι φανερό ότι ένα μέρος της 
κυβέρνησης θέλει αυτή την απερ¬ 
γία των ναυτεργατών για να δυ¬ 
ναμώσει τα μπλόκα πολιτικά και 
οικονομικά, ακριβώς τη στιγμή 
της μάξιμουμ απομόνωσής τους 
μέσα στην κοινωνία. 

Ο ρόλος των επαναστατών εί¬ 
ναι εδώ να συμπαρασταθούν 
στους ναυτεργάτες, αλλά παλεύ¬ 
οντας ώστε η απεργία τους να 
διαχωριστεί αποφασιστικά από τα 
μπλόκα τόσο πολιτικά όσο και 
πραχτικά διευκολύνοντας μερι¬ 
κές γραμμές παράκαμψης των 
μπλόκων. Αυτή είναι εξαιρετικά 
σύνθετη και κρίσιμη κατάσταση 
που διαμορφώνεται όταν ο ε¬ 
χθρός είναι ο σοσιαλφασισμός, 
δηλαδή σοσιαλισμός στα λόγια 
και φασισμός στην πράξη. 

Χρειάζεται η μεγαλύτερη έντα¬ 
ση των δυνάμεων και η πιο βα¬ 
θιά και απλή διαφώτιση του λα¬ 
ού ώστε να τσακιστεί όλη η δη¬ 
μαγωγία του εχθρού και να γί¬ 
νουν όλοι οι αναγκαίοι διαχω¬ 
ρισμοί. Δηλαδή να υποστηρίξου¬ 
με την επιβίωση του μικρού και 
χτυπημένου αγρότη σαν ατόμου, 
αλλά όχι τη μικρή ιδιοχτησία. Να 
υποστηρίξουμε την ενίσχυση των 
κατεστραμμένων από τη φύση 
καλλιεργειών, αλλά όχι την πο¬ 
λιτική των σταθερών επιδοτήσε¬ 
ων κατά στρέμμα και ποσότητα 
προϊόντος. Να υποστηρίξουμε τις 
απεργίες για το εισόδημα του λα¬ 
ού, αλλά όχι την ομηρία των α¬ 
μάχων. Να παλέψουμε για το 
κράτος των καταπιεσμένων, αλ¬ 
λά να εμποδίσουμε το κράτος ή 
τα κρατίδια του φασισμού σαν 
“φίλου του λαού”. Να αμυνθού¬ 
με απέναντι στην επίθεση της πα¬ 
γκόσμιας αστικής τάξης, αλλά να 
συγκεντρώσουμε τα πυρά μας 
στο χειρότερο είδος αστικής τά¬ 
ξης, που είναι το μιλιταριστικό 
μονοπώλιο της ανατολής με σύν¬ 
θημά του τη πάλη ενάντια στον 
αστικό φιλελευθερισμό. Να ετοι¬ 
μάσουμε το λαό για την αναπό¬ 
φευκτη στρατηγική σύγκρουση 
και με τον αστικό φιλελευθερι¬ 
σμό, δηλαδή για τη διχτατορία 
του προλεταριάτου, αλλά να τον 
διαφωτίσουμε ότι ο δρόμος για 
την επανάσταση θα ανοίξει μέσα 
από το ματοβαμμένο μεσαίωνα 
του σοσιαλφασισμού. 


Η υποκρισία 
στα μπλόκα 


• Οι μόνοι ελεύθεροι Έλ¬ 
ληνες είναι αυτοί που τα έ¬ 
χουν καλά με τη φασιστική 
εξουσία των μπλόκων. Οι 
πολιτικοί αρχηγοί της αντι¬ 
πολίτευσης, ο Στεφανόπου- 
λος, ο Α. Σαμαράκης, ο Πα¬ 
παχρήστου του Πολυτεχνεί¬ 
ου, οι επισκέπτες της τελε¬ 
τής του ψευτοΚΚΕ στο Γορ- 
γοπόταμο. Όσοι είναι δικοί 
μας περνάνε. 

• Ο Σκοτινιώτης του ΣΥΝ 
-Νομάρχης Μαγνησίας- 
μεσολάβησε ανάμεσα στους 
ξενοδόχους του Πηλίου και 
τα μπλόκα ώστε “κατά τα¬ 
κτά χρονικά διαστήματα” 
να ανοίγουν τα μπλόκα για 
να περνάνε τα IX προς Βό¬ 
λο - Πήλιο. Ύστερα από 
αυτό οι ξενοδόχοι βγήκαν 
χαρούμενοι να πούνε στους 
Αθηναίους ότι το Πήλιο εί¬ 
ναι ανοιχτό. Τέτοια άθλια 
αστική τάξη. Εκλιπαρεί για 
μερικά προνόμια τους σο- 
σιαλχουντικούς και αισθά¬ 
νεται υποχρεωμένη από 
τους δυνάστες της. 

• Το μόνιμο επιχείρημα 
των πολιορκητών είναι ότι 
οι αγρότες δεν έχουν άλλη 
μορφή πάλης για τις διεκ¬ 
δικήσεις τους. Τι αισχρό 
ψέμα! Η διαδήλωση των 
τρακτέρ στην πόλη δεν ή¬ 
ταν για δεκαετίες μια ισχυ¬ 
ρή μορφή πάλης; Ακόμα και 
η κατάληψη των Νομαρ¬ 
χιών, που τόσο την κατα- 
χράστηκαν στην περίπτω¬ 
ση των παλλαϊκών κινημά¬ 
των, δεν είναι μια ισχυρή 
μορφή πάλης; 

• Τους δρόμους μιας χώ¬ 
ρας έχει το δικαίωμα να 
κλείσει το λιγότερο μια γε¬ 
νική επαναστατική απεργί¬ 
α που εκφράζει την πλειο- 
ψηφία του πληθυσμού, αλ¬ 
λά και τότε δεν είναι ενά¬ 
ντια στον πληθυσμό, αλλά 
αφήνει τον πληθυσμό να 
περνάει και εμποδίζει τους 
εχθρούς του λαού. Τολμάνε 
να ονομάζουν τα μπλόκα 
τους οδοφράγματα. Μα τα 
οδοφράγματα δεν εμποδί¬ 
ζουν ποτέ τη διέλευση των 
πληθυσμών, αλλά τους 
στρατούς καταστολής. 


Όμως αυτά εδώ είναι ο¬ 
δοφράγματα κατά αμάχων 
που επιτρέπουν μόνο στο 
στρατό την ελεύθερη διέ¬ 
λευση. Είναι δηλαδή οδο¬ 
φράγματα μιας φασιστικής 
πολιτοφυλακής που συνερ¬ 
γάζεται με τον ταχτικό 
στρατό των χουντικών, 
των σοβινιστών κ.λπ. Εί¬ 
ναι φυσικό. Ο εθνικισμός, 
ο αντιδραστικός προστα¬ 
τευτισμός, η υπεράσπιση 
του κρατικισμού γραφειο¬ 
κρατικού τύπου, αυτά δεν 
είναι η ουσία τούτης της 
κινητοποίησης; 

Βρισκόμαστε μπροστά 
σε χιτλερικό κίνημα την 
εποχή της Βαϊμάρης. 

• Η Παπαρήγα και οι 
άλλοι κνΐτες αντισταθμί¬ 
ζουν και δικαιώνουν τα δι¬ 
σεκατομμύρια που ζητάνε 
με τη φοροδιαφυγή των 
πλουσίων, επίσης τη δική 
τους βία στα μπλόκα με τη 
βία των αστών ενάντια 
στους εργάτες, τους ανέρ¬ 
γους, τα εργατικά ατυχή¬ 
ματα κ.λπ. 

Ξεχνάνε να μιλήσουν 
για τα δισεκατομμύρια που 
πάνε στις στρατιωτικές 
δαπάνες, τις μίζες, τη 
γραφειοκρατία και την 
εκκλησία, όπως ξεχνάνε 
να μιλήσουν για τη βία 
που ετοιμάζει ο στρατός 
και το κράτος γενικά αφού 
είναι φιλικό τους. 

Όμως το ζήτημα είναι 
άλλο. Είναι ότι η βία τους 
στα μπλόκα είναι ενάντια 
στο λαό, δηλαδή συμπλη¬ 
ρώνει και μάλιστα συγκε¬ 
ντρώνει τη βία των άλλων 
αστών. Ακόμα ότι τα δισε¬ 
κατομμύρια που ζητάνε θα 
βγουν όχι από τη σύλληψη 
της φοροδιαφυγής αλλά 
πάλι από τη φτωχολογιά. 
Γιατί η σύλληψη της φο¬ 
ροδιαφυγής πρϋποθέτει ει¬ 
δικά ενάντια στη διαφθορά 
των εφοριακών μια αντι- 
γραφειοκρατική επανά¬ 
σταση. Όμως το ψευτο¬ 
ΚΚΕ είναι το μοναδικό 
κόμμα στους υπαλλήλους 
που δεν καταγγέλει τη 
γραφειοκρατική διαφθορά 
της "βάσης" και εκείνο που 
στηρίζει τη διαφθορά 
στους εφοριακούς. 


ΔΙΑΒΑΖΕΤΕ 
ΔΙΑΔΙΔΕΤΕ ΤΗ 
"ΝΕΑ 

ΑΝΑΤΟΛΗ" 


Και η εκκλησία με 
την "εξέγερση* 


Έχουμε αναλύσει διεξοδικά στη 
Νέα Ανατολή τον αντιδραστικό 
χαρακτήρα των μπλόκων και συ¬ 
νολικά της ονομαζόμενης “αγρο¬ 
τικής εξέγερσης”. Αυτή μας την 
ανάλυση έρχεται να ενισχύσει το 
γεγονός ότι, πέρα από το σοσιαλ- 
φασιστικό μπλοκ και τους εθνικο- 
φασίστες της “Χρυσής Αυγής”, 
στο πλευρό των αγροτών τάχθηκε 
πρόσφατα και η Εκκλησία (!), συ¬ 
μπληρώνοντας έτσι το μέτωπο 
της αντίδρασης. 

Διαβάζουμε στον Ελεύθερο Τύ¬ 
πο (4/12): «Με χθεσινό του ψήφι¬ 
σμα ο εφημεριακός κλήρος του Αί¬ 
γιου, που συνεδρίασε εκτάκτως με¬ 
τά από πρωτοβουλία του Αμβρό¬ 
σιου, δηλώνει τη συμπαράστασή 
του στα δίκαια αιτήματα των α¬ 
γροτών της περιοχής. Χαρακτηρι¬ 
στικά, στο συγκεκριμένο ψήφισμα 
αναφέρεται ότι με τα φορολογικά 
και άλλα μέτρα σε βάρος των α¬ 
γροτών, “όταν θα φθάσουμε στο 
περίφημο Μάαστριχτ, θα υπάρχουν 


μόνο τα ρετάλια των ηρώων της 
υπαίθρου!”. Εν τω μεταξύ, έγινε 
γνωστό ότι κλιμάκιο της Μητρο- 
πόλεως Καλαβρύτων και Αιγια- 
λείας θα είναι σε συνεχή επαφή 
με τους απεργούς αγρότες και στα 
πλαίσια των δυνατοτήτων που υ¬ 
πάρχουν θα επιμεληθεί της τρο¬ 
φοδοσίας τους, όπως επίσης και 
της τροφοδοσίας των οδηγών των 
καθηλωμένων φορτηγών. Αυτά ως 
μία έμπρακτη εκδήλωση “πατρι¬ 
κής μέριμνας και ποιμαντικής συ- 
μπαραστάσεως”». 

ΨευτοΚΚΕ και ορθοδοξία στην 
πρώτη γραμμή, εκκλησιαστικός 
λόγος που μοιάζει με αποστήθιση 
του Ριζοσπάστη, μία εξαιρετικά ε¬ 
τερόκλητη αλλά φοβερά απόλυτη 
σύγκλιση “ενάντια στη σύγκλιση”, 
με λίγα λόγια ένας φαιοκόκκινος 
φασισμός που εμφανίζεται όλο και 
πιο ισχυρός στη χώρα μας και πρέ¬ 
πει να χτυπηθεί αποφασιστικά α¬ 
πό κάθε δημοκράτη. 


Και η "Χρυσή Αυγή" 
με την "εξέγερση" 


«Τα αίτια των αγροτικών κινη¬ 
τοποιήσεων είναι πολύ βαθύτερα 
και σίγουρα ξεφεύγουν από τα στε¬ 
νά αγροτικά πλαίσια. Η αιτία του 
κακού, η αιτία της οικονομικήςε- 
ξαθλιώσεως στην οποία οδηγείται 
το μεγαλύτερο μέρος του λαού μας, 
είναι η οικονομική πολιτική που 
επιβάλλει η συμμορία των Βρυξελ¬ 
λών, προς χάριν της περίφημης συ- 
γκλίσεως και του Μάαστριχτ. Α¬ 
πό την άλλη πλευρά, ειδικά για 
τους αγρότες, υπάρχει η περίφημη 
συμφωνία ΟΑΤΤ(Περί παγκοσμί¬ 
ου διακινήσεως των εμπορευμά¬ 
των) που υπέγραψε η Ευρώπη με 
τις ΗΠΑ και η οποία οδηγεί με 
την ψυχρή γλώσσα των αριθμών 
το 40% των Ελλήνων αγροτών στη 
φτώχεια. Στο σημείο αυτό δεν πρέ¬ 
πει να λησμονήσουμε και το εξω¬ 
φρενικό καθεστώς των ποσοστώ¬ 
σεων, που αδιαμαρτύρητα έχουν δε¬ 
χτεί όλες οι κυβερνήσεις της χώ¬ 
ρας μέχρι σήμερα, καθεστώς που 
ευθύνεται ειδικότερα για την ά¬ 
θλια κατάσταση των βαμβακοπα¬ 
ραγωγών. Εάν σε αυτά προσθέ¬ 
σουμε και τη νόμιμη τοκογλυφία 
που ασκείται εις βάρος του Ελλη¬ 
νικού Ααού αντιλαμβάνεσθε σε τι 
δεινή κατάσταση έχουν περιέλθει 
οι αγρότες, όπως και η συντριπτι¬ 
κή πλειοψηφία του Ελληνικού Αα¬ 
ού. Αρκεί μόνο να αναφέρουμε ότι 
από τα 450 διεσεκατομμύρια που 
χρωστούν στις τράπεζες οι αγρό¬ 
τες μας, το 60%, δηλαδή πάνω από 
200 δισεκατομμύρια, αφορούν τό¬ 
κους υπερημερίας! 

Η πολιτική του κράτους (με την 
καθοδήγηση πάντα του Μάαστρι¬ 
χτ) οδηγεί με μαθηματική ακρί¬ 
βεια τους αγρότες και τους κτη- 
νοτρόφους στην εξόντωση. Η πο¬ 
λιτική ευθύνη για την κατάσταση 
αυτή δεν ανήκει μόνο στην κυβέρ¬ 
νηση αλλά στο σύνολο των πολι¬ 
τικών κομμάτων που ψήφισαν στη 


Βουλή, εν αγνοία του Ελληνικού 
Ααού, τη συμφωνία αυτή. Οι αγρό¬ 
τες και οι κτηνοτρόφοι ήταν, εί¬ 
ναι και θα είναι πάντοτε η σπον¬ 
δυλική στήλη του Έθνους. Μια 
χώρα που δεν έχει αυτάρκεια σε 
τροφές είναι μοιραίο να είναι πά¬ 
ντοτε μια χώρα εξηρτημένη από 
διεθνή κέντρα αποφάσεων και α¬ 
πό αυτούς που ελέγχουν το πα¬ 
γκόσμιο εμπόριο. Ας μην υποκρί¬ 
νεται λοιπόν η Νέα Αημοκρατία 
ότι δε φταίει το Μάαστριχτ και η 
“σύγκλιση” για τα μέτρα που λαμ- 
βάνονται εις βάρος του λαού και 
ας αναλάβει και αυτή τις ευθύνες 
της. 

Το Μάαστριχτ και η περίφημη 
σύγκλιση είναι, σύμφωνα με αναμ¬ 
φισβήτητα στοιχεία, η ταφόπλακα 
της ελληνικής οικονομίας, που θα 
οδηγήσει στην πλήρη ουσιαστικά 
υποδούλωση της χώρας μας στους 
ξένους. ΓΤ αυτό και πιστεύουμε ό¬ 
τι ο ξεσηκωμός των αγροτών έχει 
εθνικό χαρακτήρα και για το λό¬ 
γο ακριβώς αυτό η Χρυσή Αυγή 
βρίσκεται ολόψυχα στο πλευρό 
τους. Ακόμη πιστεύουμε ότι ο τρό¬ 
πος με τον οποίο πέρασε στη βου¬ 
λή η συμφωνία του Μάαστριχτ εί¬ 
ναι τρόπος αντιδημοκρατικός, έ¬ 
γινε στις πλάτες και εις βάρος του 
Ααού και ο μόνος τροπος για να 
αντιμετωπιστεί η άποψη αυτή εί¬ 
ναι να αποφασίσει ο λαός: ΝΑ ΓΙ¬ 
ΝΕΙ ΑΗΑΑΑΗ ΑΗΜΟ ΨΗΦΙ¬ 
ΣΜΑ ΓΙΑ ΤΟ ΜΑΑΣΤΡΙΧΤ». 

Αυτό είναι ένα μέρος από το κύ¬ 
ριο άρθρο της Χρυσής Αυγής στις 
6-11 Δεκέμβρη. Είναι μια ακόμα α¬ 
πόδειξη για το... μέγεθος της επιρ¬ 
ροής της πολιτικής γραμμής και 
της συσπείρωσης του ψευτοΚΚΕ 
ή, κατά την προσφιλή θεωρία του 
οπορτουνισμού, ένα αποτέλεσμα 
της πίεσης της... αγροτικής βάσης 
των χιτλερικών! 






Σελίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 20 ΔΕΚΕΜΒΡΗ 1996 


ΤΙ ΚΡΥΒΕΤΑΙ ΠΙΣΩ ΑΠΟ ΤΗ ΣΥΖΗΤΗΣΗ 

ΓΙΑ ΤΟ ΜΟΡΑΤΟΡΙΟΥΜ 


Εδώ και είκοσι μέρες παίζεται 
ένα περίεργο παιχνίδι με το λε¬ 
γόμενο μορατόριουμ για τις πτή¬ 
σεις ελληνικών και τουρκικών 
μαχητικών αεροπλάνων στην 
Κύπρο. Δηλώσεις και αντιδηλώ- 
σεις, παλινωδίες, σύγχυση και 
αποπροσανατολισμός από το κε¬ 
ντρικό ζήτημα είναι μερικά από 
τα στοιχεία που συνθέτουν το 
παζλ. Εδώ θα προσπαθήσουμε να 
ξεδιαλύνουμε τι πραγματικά 
συμβαίνει και να δώσουμε τις α¬ 
ληθινές διαστάσεις του ζητήμα¬ 
τος. 

ΠΩΣ ΞΕΚΙΝΗΣΕ Η 
ΥΠΟΘΕΣΗ 

Τον τελευταίο χρόνο, και ιδιαί¬ 
τερα μετά την κρίση της Ίμιας, 
η αμερικάνικη κυβέρνηση, και 
κυρίως το Στέιτ Ντιπάρτμεντ, 
διέβλεψε ότι το καζάνι στο Αι¬ 
γαίο βράζει και ανά πάσα στιγμή 
είναι πιθανό από το τίποτα να ξε¬ 
σπάσει ένας ελληνοτουρκικός 
πόλεμος, με συνέπεια όχι μόνο 
να τιναχτεί στον αέρα η ΝΑ πτέ¬ 
ρυγα του ΝΑΤΟ, αλλά και να ε¬ 
πεκταθεί ο πόλεμος σε όλα τα 
Βαλκάνια. Η εκτίμηση αυτή των 
Αμερικάνων ενισχύθηκε από τα 
γεγονότα του καλοκαιριού στην 
Κύπρο και από τους πρόσφατους 
υπερεξοπλισμούς της κυπριακής 
κυβέρνησης, στους οποίους συ- 
μπεριλαμβάνεται και το σύστη¬ 
μα ρώσικων αντιαεροπορικών 
πυραύλων 5-300. 

Σε μια προσπάθεια λοιπόν να 
ξεκινήσει ένας στοιχειώδης διά¬ 
λογος ανάμεσα στις δύο κοινό¬ 
τητες, τουρκοκυπριακή και ελ¬ 
ληνοκυπριακή, και να αποκατα¬ 
σταθεί καταρχήν ένα κλίμα μη έ¬ 
ντασης στο νησί, να δημιουργη- 
θεί δηλαδή ένα κλίμα κατάλλη¬ 
λο για την έναρξη συνομιλιών 
για επίλυση του Κυπριακού, αρ¬ 
κετά κούφια για να είναι μόνι¬ 
μη, αλλά και αρκετά ικανοποιη¬ 
τική για να μη γίνεται πόλεμος, 
οι ΗΠΑ έστειλαν πριν τρεις μή¬ 
νες την αμερικανίδα πρέσβειρα 
στον ΟΗΕ Μαντλίν Ολμπράιτ 
στην Κύπρο. Εκεί έδωσαν ένα 
πακέτο προτάσεων, ανάμεσα 
στις οποίες ήταν και η διακοπή 
των πτήσεων των μαχητικών των 
δύο χωρών (Ελλάδας και Τουρ¬ 
κίας) για ένα χρόνο. 

Να επισημάνουμε εδώ δύο καί¬ 
ρια σημεία: α) Το μορατόριουμ 
των πτήσεων ήταν ένα μόνο από 
τα σημεία του συνολικού πακέ¬ 
του, το οποίο περιλάμβανε μια 
σειρά μηχανισμών για την απο- 
κλιμάκωση της έντασης στην 
Πράσινη Γραμμή (πρόκειται για 
τη γραμμή κατάπαυσης του πυ¬ 
ράς από το 1974), την κατάργηση 
της χρήσης πραγματικών πυρών 
στη γραμμή αντιπαράθεσης, την 
απόσυρση των στρατιωτικών φυ¬ 
λακίων σε μεγαλύτερη απόστα¬ 
ση από τη γραμμή αυτή κ.ά. Πα¬ 
ράλληλα η αμερικάνικη πλευρά 
επιχείρησε την προσέγγιση των 
δύο πλευρών στην Κύπρο, ώστε 
να προλειανθεί το έδαφος για τις 


διαπραγματεύσεις, β) Η χρονική 
διάρκεια του μορατόριουμ για τις 
πτήσεις ήταν για ένα χρόνο, 
καταρχήν, με προοπτική να ε¬ 
πεκταθεί στη συνέχεια, εφόσον 
βέβαια αυτό το χρονικό διάστη¬ 
μα επιβεβαίωνε την τήρησή του 
απ’ όλους. Μέσα στο 1997 έπρε¬ 
πε να γίνει η ουσιαστική συζή¬ 
τηση, καθώς πρόκειται ν’ αρχί¬ 
σουν διαπραγματεύσεις για την 
ένταξη της Κύπρου στην Ευρω¬ 
παϊκή Ένωση και το Φλεβάρη 
του ’98 διεξάγονται στην Κύπρο 
εκλογές. Ό,τι είναι να γίνει λοι¬ 
πόν πρέπει να γίνει πριν απ' αυ¬ 
τές τις διαδικασίες, που θα δυ¬ 
σκόλευαν τις οποιεσδήποτε συ¬ 
νομιλίες. 

Στην αρχή η ελληνική κυβέρ¬ 
νηση είδε με μεγάλη επιφυλακτι- 
κότητα τις προτάσεις και σε μια 
πρώτη φάση ουσιαστικά τις απέρ- 
ριψε. Σ’ αυτό συνέβαλε πολύ και 
η οξεία αντίθεση σοβινιστικών 
κύκλων μέσα κι έξω απ’ την Κύ¬ 
προ, με χαρακτηριστική αυτή του 
αρχηγού της Εθνικής Φρουράς 
στρατηγού Βορβολάκου, ο οποί¬ 
ος αντιτάχτηκε σε όλες σχεδόν 
τις ρυθμίσεις που προτεΐνονταν 
στο στρατιωτικό πεδίο. Από τη 
μεριά τους οι Τούρκοι και ο 
Ντενκτάς δέχτηκαν καταρχήν το 
αμερικάνικο σχέδιο, το οποίο ό¬ 
μως μετά την ελληνική άρνηση 
κινδύνευε να καταρρεύσει. 

Οι Αμερικάνοι δεν το έβαλαν 
κάτω και έστειλαν πρόσφατα τον 
επικεφαλής της Διεύθυνσης Νο¬ 
τιοανατολικής Ευρώπης του Στέ¬ 
ιτ Ντιπάρτμεντ Κάρι Κάβανο σε 
Αθήνα και Λευκωσία να κάνει 
άλλη μια προσπάθεια. Αυτή τη 
φορά το ζήτημα μπήκε πολύ επι¬ 
τακτικά, οπότε έπρεπε να παρθεί 
μια απόφαση, είτε έτσι είτε αλ¬ 
λιώς. Το ζήτημα επανέφερε ο Κά¬ 
βανο σε συνάντησή του με τον 
κύπριο υπουργό Εξωτερικών Α- 
λέκο Μιχαηλίδη στο περιθώριο 
της Διάσκεψης του ΘΑΣΕ στη 
Λισαβόνα (αρχές Δεκέμβρη). Συ¬ 
ναντήσεις είχαν γίνει επίσης α¬ 
νάμεσα στο Σημίτη και τον υφυ¬ 
πουργό Εξωτερικών των ΗΠΑ 
Κόρνμπλουμ, στον Κληρίδη και 
τον Κάβανο, αλλά και στο Γ. Πα- 
πανδρέου και στον Κάβανο. 

Η ΗΘΕΛΗΜΕΝΗ 

ΣΥΓΧΥΣΗ ΚΑΙ Η 

ΑΝΤΙΘΕΣΗ ΤΟΥ 
ΣΟΒΙΝΙΣΜΟΥ 

Από δω και κάτω αρχίζει το 
μπάχαλο. Σε δηλώσεις του ο Κύ¬ 
πριος κυβερνητικός εκπρόσωπος 
Γιαννάκης Κασουλίδης είπε ότι 
«η θέση της ελληνοκυπριακής 
πλευράς είναι ότι δεν μπορούμε 
να την αποδεχτούμε (σσ: εννοεί 
την απαγόρευση πτήσεων) ως τε¬ 
λική απαγόρευση, γιατί οι πτή¬ 
σεις ελληνικών αεροσκαφών εί¬ 
ναι καθόλα νόμιμες σε αντίθεση 
με τις τουρκικές. Παρ' όλ ’ αυτά, 
σε μια περίοδο κατά την οποία 
θα διεξάγονται διαπραγματεύσεις 
και εφόσον υπάρχει πρόοδος, η 
δική μας πλευρά είναι δυνατό να 


ζητήσει να μην έρχονται ελλη¬ 
νικά αεροπλάνα». Αποδοχή υπό 
προϋποθέσεις λοιπόν και, κυρί¬ 
ως, ψαλίδισμα του χρόνου του 
μορατόριουμ από ένα χρόνο σε 
οχτώ μήνες (μέχρι τον Αύγου¬ 
στο). 

Πριν συμπληρωθεί όμως ένα 
24ωρο, το σκηνικό άλλαξε άρ¬ 
δην. Ενώ στην Αθήνα ο εκτελών 
χρέη κυβερνητικού εκπροσώπου 
Γ. Νικολάου δήλωνε πως η α¬ 
πόφαση αποδοχής του μορατό¬ 
ριουμ είναι της κυπριακής κυ¬ 
βέρνησης, ότι συμφωνεί η ελλη¬ 
νική κυβέρνηση και είναι ενη¬ 
μερωμένοι οι έλληνες υπουργοί, 
ο Σημίτης δήλωνε αργότερα στη 
Λισαβόνα ότι «όλα αυτά δεν εί¬ 
ναι ακριβή», ενώ ο Κληρίδης ψα¬ 
λίδισε κι άλλο το χρόνο του μο¬ 
ρατόριουμ από 8 σε 4 μήνες. Πα¬ 
ράλληλα διαβεβαίωνε πως το εν¬ 
δεχόμενο του μορατόριουμ δεν 
πλήττει το δόγμα του ενιαίου α¬ 
μυντικού χώρου, αλλά αντίθετα 
το ενισχύει. Οι πτήσεις που γί¬ 
νονται, είπε, θα συνεχιστούν, ό¬ 
πως θα συνεχιστούν και τα έργα 
στο αεροδρόμιο της Πάφου, ενώ 
το αμυντικό πρόγραμμα θα ολο¬ 
κληρωθεί. 

Τι ήταν αυτό που άλλαξε τα 
πράγματα μέσα σε λίγες ώρες; Με 
βάση όλα τα σχετικά δημοσιεύ¬ 
ματα φαίνεται πως η σφοδρή α¬ 
ντίθεση του ελληνικού σοβινι¬ 
σμού ήταν αυτή που επέβαλε την 
αλλαγή ταχτικής (γιατί η στρα¬ 
τηγική δεν άλλαξε διόλου). Συ¬ 
γκεκριμένα, ο Τσοχατζόπουλος 
άφηνε να εννοηθεί πως δεν ήξε¬ 
ρε τίποτε για την απόφαση απο¬ 
δοχής του μορατόριουμ, ενώ ταυ¬ 
τόχρονα την αντίθεσή τους δή¬ 
λωναν και οι έλληνες στρατιω¬ 
τικοί και κυρίως όσοι εμπλέκο¬ 
νται λόγω της θέσης τους με το 
“ενιαίο αμυντικό δόγμα”. Έλε¬ 
γαν χαρακτηριστικά ότι «δεν εί¬ 
ναι δυνατόν να κτίζει μια χώρα 
την άμυνά της στη βάση του Ε¬ 
νιαίου Αμυντικού Δόγματος, να 
προγραμματίζει τους εξοπλι¬ 
σμούς της, να προχωράει σε πα¬ 
ραγγελίες που κάτω από άλλη 
περίπτωση δε θα χρειαζόταν, και 
ξαφνικά μονομερώς η Κύπρος να 
αποχωρεί ουσιαστικά από το νέ¬ 
ο δόγμα αφήνοντας ξεκρέμαστη 
την Ελλάδα » ( Ελευθεροτυπία , 4/ 
12 ). 

Αλλά και ο Αρσένης άφηνε να 
εννοηθεί πως, αν προχωρήσει το 
μορατόριουμ, θα παραιτηθεί. Στις 
4 Δεκέμβρη δήλωνε πως «δεν υ¬ 
πάρχει μορατόριουμ. Μετά τις 
χθεσινοβραδινές δηλώσεις δεν υ¬ 
πάρχει σύγχυση. Το τοπίο έχει 
ξεκαθαρίσει, ο καπνός έχει απο¬ 
μακρυνθεί». 

Στη γραμμή όμως αυτή, σύμφω¬ 
να με δημοσιεύματα ( Ελευθερο¬ 
τυπία, 6/12), είχε εξαρχής προ¬ 
σχωρήσει και ο τουρκοφάγος 
Πάγκαλος. 

ΕΠΙΚΡΑΤΗΣΗ ΤΗΣ 
ΡΩΣΙΚΗΣ ΘΕΣΗΣ ΓΙΑ 
ΜΟΡΑΤΟΡΙΟΥΜ “ΜΑΪΜΟΥ” 


Παρά τη φαινομενική υποχώ¬ 
ρηση όμως και πίσω από τις επί¬ 
σημες διαψεύσεις, το μορατό¬ 
ριουμ πραχτικά προχωράει ρίχνο¬ 
ντας στάχτη στα μάτια των Αμε¬ 
ρικανών. Γιατί πρόκειται για έ¬ 
να μορατόριουμ μαϊμού και, σε 
κάθε περίπτωση, απόλυτα σύμφω¬ 
νο με τη ρώσικη ταχτική προσω¬ 
ρινής ύφεσης στα ελληνοτουρκι¬ 
κά (τουλάχιστον όσο είναι ο Ερ- 
μπακάν πρωθυπουργός). Όπως α¬ 
ναφέρει σχετικά η Ελευθεροτυ¬ 
πία (5/12), «στρατιωτικοί κύκλοι 
τόσο στην Ελλάδα όσο και στο 
στρατηγείο του ΝΑΤΟ στη Νά- 
πολι μιλούσαν για μια συμφωνία 
κυρίων που δεν έχει καμιά σχέ¬ 
ση με επίσημο μορατόριουμ, αλ¬ 
λά ουσιαστικά έχει το ίδιο απο¬ 
τέλεσμα. Δηλαδή τη μη πτήση ελ¬ 
ληνικών μαχητικών για τους ε¬ 
πόμενους 8 μήνες και τη μη 
πραγματοποίηση ναυτικών ασκή¬ 
σεων για 4 μήνες στη θαλάσσια 
περιοχή κοντά στη Νήσο». Οι ρω- 
σόδουλοι δηλαδή αξιοποίησαν 
την αντίθεση των σοβινιστών για 
να αποδυναμώσουν και να απο¬ 
νευρώσουν ένα ισχυρό συμφωνη- 
μένο μορατόριουμ στη βάση της 
αμερικάνικης πρότασης της Ολ¬ 
μπράιτ. Γιατί, έτσι κι αλλιώς, προ¬ 
γραμματισμένες ασκήσεις με πτή¬ 
σεις μαχητικών πάνω από την 
Κύπρο ή στρατιωτικές δραστη¬ 
ριότητες στο νησί δεν υπάρχουν 
μέχρι τον επόμενο Οχτώβρη, ο¬ 
πότε πραγματοποιούνται οι 
ασκήσεις “Τοξότης” και “Νικη¬ 
φόρος” (βλ. σχετικές δηλώσεις 
του Τσοχατζόπουλου στην Ελευ¬ 
θεροτυπία (10/12). 

Έτσι, και με τη συγκατάθεση 
του σοβινισμού πια, οι ρωσόδου- 
λοι προχωράνε στην υλοποίηση 
της πολιτικής τους στην περιο¬ 
χή, που συνοψίζεται στα εξής ση¬ 
μεία: 

-Προσωρινή ύφεση στις ελλη¬ 
νοτουρκικές σχέσεις όσο είναι 
πρωθυπουργός ο Ερμπακάν, ώστε 
να μπορούν πιο άνετα να διεισ- 
δύσουν και στις δύο χώρες. 

-Στάχτη στα μάτια και αποκοΐ- 
μιση των Δυτικών ότι τάχα κά¬ 
νουν κινήσεις καλής θέλησης α¬ 
πέναντι στην Τουρκία, ενώ στην 
πράξη η υλοποίηση των εξοπλι- 
στικών προγραμμάτων με απεύ- 
θυνση προς τη Ρωσία προχωράει 
κανονικά. 

-Όλα αυτά χωρίς ν’ αλλάζει η 
στρατηγική σύγκρουσης της Ελ¬ 
λάδας με την Τουρκία. Αυτό φαί¬ 
νεται κυρίως στο επίπεδο της 
προπαγάνδας, όπου δεν έχει αλ¬ 
λάξει σε καμιά περίπτωση η πα¬ 
ρουσίαση της Τουρκίας από τα 
ελληνικά ΜΜΕ ως χώρας βαρ¬ 
βάρων (πρόσφατο παράδειγμα η 
αξιοποίηση του παραμυθιού για 
τους εμπρησμούς των δασών α¬ 
πό “τούρκους πράχτορες”). 

Αν υποθέσουμε ότι η Ελλάδα 
και η Τουρκία βρίσκονταν αυτό 
τον καιρό σε ένταση στις μεταξύ 
τους σχέσεις, τότε πώς θα φαι¬ 
νόταν στη Δύση το γεγονός ότι 
τόσο η Κύπρος όσο και η Ελλά¬ 


δα παίρνουν ρώσικα όπλα; Η α¬ 
γορά των όπλων αυτών θα εντασ¬ 
σόταν από τα πράγματα στη 
στρατηγική της έντασης, κι αυ¬ 
τό θα ψύλλιαζε τόσο τους δυτι¬ 
κούς όσο και τον ίδιο το λαό, 
κάτι που η ρώσικη πολιτική θέ¬ 
λει να αποφύγει σαν το διάολο 
το λιβάνι. Η ρώσικη ταχτική 
αποβλέπει στη διείσδυση σε και¬ 
ρό σχετικής ύφεσης. Αυτό είναι 
το πιο κατάλληλο κλίμα γι’ αυ¬ 
τήν. 

Από την άλλη μεριά, δε θέλει 
ένα πραγματικό μορατόριουμ και 
μια έστω και μεσοπρόθεσμη λύ¬ 
ση του Κυπριακού, κάτι που θα 
της αφαιρούσε το έδαφος για 
διείσδυση και στις δύο χώρες και 
στην ίδια την Κύπρο. Αυτό που 
θέλει (και το δήλωσε καθαρά ο 
πρόεδρος του ρωσικού κοινοβού- 
λιου Σελεζνιόφ σε πρόσφατη ε¬ 
πίσκεψή του στη χώρα μας) εί¬ 
ναι μια αποστρατιωτικοποίηση 
του νησιού, που δε θα σημαίνει 
όμως αντικατάσταση των στρα¬ 
τιωτικών δυνάμεων Ελλάδας και 
Τουρκίας με νατοϊκές δυνάμεις, 
αλλά με διεθνείς δυνάμεις τύπου 
Βοσνίας, ώστε να μπει κι η ίδια 
στο παιχνίδι. 

Όλα αυτά όμως πρέπει να γί¬ 
νονται χωρίς τυμπανοκρουσίες. 
Ψεύτικο μορατόριουμ στα φανε¬ 
ρά, αλλά συνέχιση όλης της υ¬ 
πόλοιπης πολιτικής της έντασης 
στα μουγγά. Το ζήτημα για τους 
ρωσόδουλους είναι να περνάνε 
τη γραμμή τους χωρίς να γίνο¬ 
νται αντιληπτοί. Έτσι οι υπουρ¬ 
γοί Άμυνας και οι επιτελείς Ελ¬ 
λάδας και Κύπρου συσκέπτο¬ 
νταν επί μιάμιση μέρα (!) με « κύ¬ 
ριο θέμα τα εξοπλιστικά προγράμ¬ 
ματα και το συντονισμό Ελλά- 
δας-Κύπρου, ώστε να μπορούν τα 
αμυντικά συστήματα που θα α¬ 
γοραστούν από το κυπριακό υ¬ 
πουργείο Άμυνας (σσ: δηλαδή τα 
ρώσικα) να υποστηρίζονται από 
τα οπλικά συστήματα της Ελλά¬ 
δας και το αντίστροφο... Βασικός 
προβληματισμός τόσο της 
κυπριακής ηγεσίας όσο και της 
ελληνικής ήταν πώς θα υλοποι¬ 
ηθεί το εξοπλιστικά πρόγραμμα 
χωρίς να προκληθεί ένταση στις 
σχέσεις με την Τουρκία. Οι δυο 
υπουργοί συμφώνησαν να συνε¬ 
χιστεί κανονικά το πρόγραμμα με 
τη μικρότερη δυνατή προβολή 
του και μέχρι την ολοκλήρωσή 
του να αποφευχθεί η οποιαδήπο¬ 
τε όξυνση της κατάστασης» (Ε¬ 
λευθεροτυπία, 12/12). 

Έτσι, το μορατόριουμ-μαϊμού 
έγινε απόλυτα αποδεκτό από το 
σοβινισμό, που πρόσχαρος παίζει 
το ρώσικο παιχνίδι. Αποδεκτό ό¬ 
μως είχε γίνει από την αρχή και 
από τον (σ’ ένα βαθμό τουλάχι¬ 
στον) φιλοευρωπαίο, αλλά και α- 
ντιτούρκο, υφυπουργό Ροζάκη, 
που ήταν αυτός που ανέλαβε να 
βγάλει τα κάστανα από τη φω¬ 
τιά όταν η ελληνική κυβέρνηση 
είχε αρνηθεί αρχικά το (πραγμα¬ 
τικό και αμερικάνικης έμπνευ¬ 
σης) μορατόριουμ. Οι ρωσόδου- 

λοι λοιπόν προβάλουν ως ένθερ¬ 
μο υποστηρικτή του μορατόριουμ 
το Ροζάκη, ώστε να φορτωθεί 
(για άλλη μια φορά) η Ευρώπη και 
η Δύση τη ρώσικη ύφεση και να 
φάει αυτή τη χλαπάτσα από τα 
φτυσίματα του σοβινισμού, στην 
περίπτωση ενός πραγματικού μο¬ 
ρατόριουμ. 

Εδώ συμβαίνει κάτι ανάλογο μ’ 
αυτό που είχε πάθει ο Μητσοτά- 
κης με το Μακεδονικό: Όσο πιο 
βαθιά προχωρούσε στη ρώσικη 
ταχτική πίεσης της Δημ. της Μα¬ 
κεδονίας, τόσο πιο προδότη τον 
έβγαζε ο Παπανδρέου, αφού εί¬ 
χε βρει το κορόιδο να του κάνει 
τη βρωμοδουλειά. Μέχρι που τον 
έριξε τελικά, με τη βοήθεια βέ¬ 
βαια του άλλου “πατριώτη”, του 
Σαμαρά. 

Η ΘΕΣΗ ΤΩΝ 
ΚΟΜΜΑΤΩΝ ΚΑΙ ΤΗΣ 
ΟΑΚΚΕ 

Από τα παραπάνω εύκολα προ¬ 
κύπτει η θέση των κομμάτων, μι¬ 
κρών και μεγάλων, στη χώρα μας 
και στην Κύπρο: Όσα καμώνο¬ 
νται τα φιλοευρωπαϊκά είναι με 
το (ψεύτικο) μορατόριουμ, ενώ 
όσα είναι με τη βαθιά ρώσικη 
στρατηγική βγαίνουν σφοδροί 
πολέμιοί του, γιατί είναι “αμερι¬ 
κάνικο”. Με την πρώτη γραμμή 
βγαίνει ο Σημίτης, ο Γ. Παπαν¬ 
δρέου, προπάντων ο ΣΥΝ, αλλά 
και το ΑΚΕΛ. Με τη δεύτερη το 
ψευτοΚΚΕ, ο Λυσσαρίδης και 
οι... Διαρρήχτες (δεν ήταν βέβαια 
δυνατό να αποστεί από τη γραμ¬ 
μή του Ριζοσπάστη )! 

Κοινό στοιχείο όλων αυτών, 
και εκεί που πραγματικά αποκα¬ 
λύπτονται: Κανείς από τους πα¬ 
ραπάνω δεν εκφράζει την αντί¬ 
θεσή του στους εξοπλισμούς α¬ 
πό τη Ρωσία. Όχι μόνο αυτό, αλ¬ 
λά μερικοί απ’ αυτούς υπερθεμα¬ 
τίζουν κιόλας. 

Εμείς από την πλευρά μας θα 
μπορούσαμε να δούμε θετικά έ¬ 
να μορατόριουμ αν ήταν πραγμα¬ 
τικό και αν οι πολιτικοί του ό¬ 
ροι βρίσκονταν στην κατεύθυν¬ 
ση αποδέσμευσης της Κύπρου 
και της Ελλάδας από το θανάσι¬ 
μο εναγκαλισμό της Ρωσίας, που 
σημαίνει μεσοπρόθεσμη λύση του 
Κυπριακού και όχι ένταση. Κάτι 
τέτοιο όμως θα προϋπέθετε τα ε¬ 
ξής: 

• Αποδέσμευση Κύπρου 
και Ελλάδας από τους ρώ- 
σικους εξοπλισμούς. 

• Κατάργηση του λεγάμε¬ 
νου ενιαίου αμυντικού δόγ¬ 
ματος. 

• Άμεση έναρξη συνομι¬ 
λιών των δύο κοινοτήτων. 

• Λήψη άμεσων μέτρων 
για τη μείωση της στρατιω¬ 
τικής έντασης στο νησί. 

• Απεμπλοκή των κοινο¬ 
τικών κονδυλΐων που πρέ¬ 
πει να δοθούν στην Τουρ¬ 
κία για την εφαρμογή της 
τελωνειακής ένωσης - Να 
συγκληθεΐ άμεσα το Συμ¬ 
βούλιο Σύνδεσης. 

• Έναρξη διαλόγου μετα¬ 
ξύ Ελλάδας και Τουρκίας 
για όλο το φάσμα των ελ¬ 
ληνοτουρκικών διαφορών. 
Να μην αποκλειστεί η λύση 
να παραπεμφθούν όλες οι 


διαφορές στο Διεθνές Δι¬ 
καστήριο της Χάγης. 

Τίποτα όμως απ’ αυτά δεν κά¬ 
νουν οι κυβερνήσεις Ελλάδας 
και Κύπρου. Και όχι μόνο αυτό, 
αλλά στις 10 Δεκέμβρη ο κύπριος 
υπουργός Εξωτερικών Αλέκος 
Μιχαηλίδης δήλωσε πως όσο το 
Κυπριακό παραμένει άλυτο, η 
Κύπρος θα ενισχύσει την άμυνά 
της και θα συνεχίσει τα εξοπλι- 
στικά της προγράμματα. Πράγμα 
που σημαίνει μεγαλύτερη διείσ¬ 
δυση της ρώσικης υπερδύναμης 
στην Κύπρο και την Ελλάδα και, 
ταυτόχρονα, διαιώνιση του Κυ¬ 
πριακού. 

Το ότι το ισχύον μορατόριουμ 
είναι παραμύθι αποδεικνύει και 
η συζήτηση για νέες ασκήσεις 
στην Κύπρο το Μάρτη και το Μά¬ 
η, καθώς και η δήλωση του Κύ¬ 
πριου κυβερνητικού εκπρόσωπου 
ότι «βρισκόμαστε σε επαφή με τη 
ρωσική κυβέρνηση για να συνά¬ 
ψουμε συμβόλαια αγορών» (βλ. 
Ελευθεροτυπία, 14/12). Είναι φα¬ 
νερό ότι πρόκειται για ένα μορα¬ 
τόριουμ διάτρητο σα σφουγγάρι 
και ελαστικό σαν καουτσούκ, 
κομμένο και ραμμένο στα μέτρα 
της νεοτσαρικής Ρωσίας. Θυμί¬ 
ζει τα περιβόητα μορατόριουμ του 
Παπανδρέου, τα περιβόητα δύο 
Νταβός, που όχι μόνο δεν απομά¬ 
κρυναν, στρατηγικά, τον κίνδυ¬ 
νο και την πολεμική ένταση, αλ¬ 
λά είχαν στόχο να δώσουν την 
εξουσία στις φιλορώσικες δυνά¬ 
μεις στην Κύπρο και στην Ελλά¬ 
δα. 

Η ΡΩΣΙΚΗ ΤΑΧΤΙΚΗ ΤΗΣ 
ΥΦΕΣΗΣ ΑΠΟΔΙΔΕΙ 
ΚΑΡΠΟΥΣ 

Η αναγκαία για τη Ρωσία προ¬ 
σωρινή ύφεση στο τρίγωνο της 
έντασης Αθήνα-Λευκωσία-Ά- 
γκυρα είναι αρκετά καρποφόρα 
και στις δύο ακτές του Αιγαίου. 

Πρώτα-πρώτα στη χώρα μας. 
Στη σύνοδο του ΘΑΣΕ που διε- 
ξήχθη στη Λισαβόνα και στην ο¬ 
ποία αναφερθήκαμε παραπάνω, ο 
Σημίτης αποδέχτηκε τη ρώσικη 
θέση για παραπομπή των ελλη¬ 
νοτουρκικών διαφορών σε ειδι¬ 
κό μηχανισμό του ΘΑΣΕ. Για τη 
σημασία της θέσης αυτής έχουμε 
ξαναγράψει στη Νέα Ανατολή. 
Πρόκειται για μια θέση που βά¬ 
ζει επίσημα τη Ρωσία διαιτητή α¬ 
νάμεσα στην Ελλάδα και την 
Τουρκία και μάλιστα με τη “βού¬ 
λα” της Δύσης. Ας παρακολου¬ 
θήσουμε το σχετικό ρεπορτάζ της 
Ελευθεροτυπίας, 4/12: 

« ΟΚ. Σημίτης υπογράμμισε την 
ανάγκη να διαδραματίζει ο ΟΑ- 
ΣΕ σημαντικό ρόλο στις διαδι¬ 
κασίες ειρήνευσης, σε περιπτώ¬ 
σεις διενέξεων ή αμφισβητήσε¬ 
ων μεταξύ των χωρών. ΕΙ ανα¬ 
φορά αυτή έχει σαφέστατα και ε¬ 
φαρμογή στα προβλήματα των 
ελληνοτουρκικών σχέσεων. Ο 
πρωθυπουργός είπε ακόμη ότι τα 
κράτη-μέλη του ΟΑΣΕ πρέπει να 
έχουν το δικαίωμα πλήρους χρή¬ 
σης των μηχανισμών και των θε¬ 
σμών του οργανισμού, κατά τις 
διαδικασίες ειρήνευσης. Ο Κ. Ση¬ 
μίτης τόνισε ότι θα πρέπει να υ¬ 
πάρχει ένας μηχανισμός του Ο¬ 
ΑΣΕ, ο οποίος θα προωθεί τις δια¬ 
δικασίες ειρήνευσης». 


Στην άλλη πλευρά του Αιγαί¬ 
ου τώρα. Μέσα στους κόλπους 
της τούρκικης κυβέρνησης, κυ¬ 
ρίως όμως στις σχέσεις Ερμπα- 
κάν-αξιωματικών, μαίνεται μια 
λυσσαλέα μάχη, καθώς το κεντρι¬ 
κό ζήτημα εξουσίας κρίνεται πά¬ 
ντα στο ποιος ελέγχει το στρα¬ 
τό. Μια κρίση τύπου Ίμιας θα έ¬ 
δινε πόντους και το πάνω χέρι 
στους στρατιωτικούς και θα α¬ 
ποδυνάμωνε τον Ερμπακάν. Γι’ 
αυτό ακριβώς οι ρωσόδουλοι και 
η ίδια η Ρωσία είναι προσεκτικοί 
τώρα με την Τουρκία. 

Δύο στοιχεία μπορούμε να φέ¬ 
ρουμε εδώ για να δείξουμε αυτή 
τη μάχη που διεξάγεται για τον 
προσανατολισμό της Τουρκίας. 
Το ένα έχει να κάνει με τις πρό¬ 
σφατες αποστρατείες 69 αξιωμα¬ 
τικών και υπαξιωματικών από το 
Ανώτατο Στρατιωτικό Συμβού¬ 
λιο, στην εναρκτήρια συνεδρία¬ 
ση του οποίου ο Ερμπακάν είχε 
αποφύγει να παραστεΐ, αφού αι¬ 
τία της αποστρατείας ήταν οι σχέ¬ 
σεις των αξιωματικών αυτών με 
τον ισλαμικό φονταμενταλισμό. 
Τελικά αναγκάστηκε να υπογρά¬ 
ψει τις αποστρατείες, αλλά ετοι¬ 
μάζεται να περάσει νόμο που θα 
επιτρέπει την παραπομπή σχετι¬ 
κών αποφάσεων σε ανώτατο δι¬ 
καστήριο, κάτι που σήμερα δεν 
ισχύει. 

Το δεύτερο και σημαντικότε¬ 
ρο είναι ότι η συνεργασία με το 
ισλαμοφασιστικό Ιράν περνάει σε 
ανώτερη φάση, αφού θα περιλαμ¬ 
βάνει πια και τη στρατιωτική συ¬ 
νεργασία. Ο Ερμπακάν υποδεχό¬ 
μενος τον ιρανό υπουργό Με¬ 
ταφορών Αλί Ακμπάρ Τορκάν 
δήλωσε, λίγες μέρες πριν την ε¬ 
πίσκεψη του ιρανού προέδρου 
Αλί Ακμπάρ Χασεμί Ραφσαντζα- 
νΐ, ότι «μια συνεργασία στην α¬ 
μυντική βιομηχανία ανάμεσα 
στην Τουρκία και το Ιράν είναι 
προς το συμφέρον των δύο χω¬ 
ρών... Το να είσαι μέλος του ΝΑ¬ 
ΤΟ είναι ένα πράγμα, το να ανα¬ 
πτύσσεις τη βιομηχανία σου προς 
το εθνικό συμφέρον είναι ένα άλ¬ 
λο» (Ελευθεροτυπία, 18/12). Λί¬ 
γες μέρες πριν είχε δηλώσει για 
πολλοστή φορά ότι η Τουρκία θα 
πρέπει να επανεξετάσει τις σχέ¬ 
σεις της με την Ευρωπαϊκή Έ¬ 
νωση. 

Όσο για τη θλιβερή Τσιλέρ, που 
στην ουσία αποτελεί το διαβα¬ 
τήριο του Ερμπακάν για τη Δύ¬ 
ση, πήγε στη Μόσχα μπας και πεί¬ 
σει τους Ρώσους να μην πουλή¬ 
σουν τα αντιαεροπορικά στην 
Κύπρο, αλλά η απάντηση που πή¬ 
ρε δεν ήταν καθόλου ικανοποι¬ 
ητική. Ο Βαλέρι Πογκρεμπένκοφ, 
εκπρόσωπος της “Ροσβαρουζέ- 
νιε”, του ρώσικου κρατικού μο- 
νοπώλιου εξαγωγής όπλων, χα¬ 
ρακτήρισε “επέμβαση” στις σχέ¬ 
σεις της Ρωσίας και του “πολύ 
καλού εταίρου” της, της Κύπρου, 
την τυχόν έγερση από την Τσι- 
λέρ αιτήματος ματαίωσης της πώ¬ 
λησης ρωσικών αντιαεροπορικών 
συστημάτων και υπενθύμισε ότι 
και η Τουρκία έχει αγοράσει ε¬ 
λικόπτερα και θωρακισμένα οχή¬ 
ματα μεταφοράς προσωπικού. 

Είναι αυτό που λένε “πήγε για 
μαλλί και βγήκε κουρεμένη”... 


Πρόσφατα επισκέφθηκαν τη χώ¬ 
ρα μας 65 Τούρκοι επιχειρηματίες 
για να λάβουν μέρος σε διήμερο 
συνέδριο που διοργάνωσε η Ένω¬ 
ση Νέων Επιχειρηματιών. Αποτέ¬ 
λεσμα ήταν μία συμφωνία για 4 
επιχειρηματικά σχέδια στους το¬ 
μείς της ενέργειας, του τουρισμού, 
της υγείας και των κατασκευών 
και η σύσταση δμελούς επιτροπής 
(4 μέλη από κάθε πλευρά) η οποία 
θα εξετάσει τα επόμενα βήματα 
για την εδραίωση της ελληνοτουρ¬ 
κικής οικονομικής συνεργασίας 
(Ελεύθερος Τύπος, 11/12). 

Δεν είναι βέβαια τυχαίο που αυ¬ 
τή η συνάντηση γίνεται για πρώ¬ 
τη φορά επί πρωθυπουργίας Ερ¬ 
μπακάν. Βρίσκεται μέσα στα 
πλαίσια της προσωρινής ύφεσης 
στις ελληνοτουρκικές σχέσεις που 
εξυπηρετεί τα συμφέροντα της ρώ¬ 
σικης διπλωματίας. 

Παρ’ όλ’ αυτά πρόκειται για μια 


Είχαμε καταγγείλει στη Νέα Α¬ 
νατολή την αμυντική συμφωνία 
στρατιωτικής συνεργασίας που εί¬ 
χε υπογραφεί ανάμεσα σε Ελλάδα 
και Ρωσία με υπουργό Άμυνας τό¬ 
τε τον Αρσένη. Η κυβέρνηση Ση¬ 
μίτη αποφάσισε να κάνει ό,τι μπο¬ 
ρεί για να αποδώσει αυτή η συμ¬ 
φωνία τα μέγιστα, ενισχύοντας 
τους δεσμούς της Ελλάδας με τη 
σοσιαλιμπεριαλιστική Ρωσία, δε¬ 
σμούς υποταγής και εξάρτησης, 
δεσμούς που θα οδηγήσουν τη χώ¬ 
ρα σε αιματοκύλισμα και κατα¬ 
στροφή. 

Το υπουργείο Άμυνας σκέφτεται 
σοβαρά για πρώτη φορά την πιθα¬ 
νότητα να αγοράσει ρώσικα οπλι¬ 
κά συστήματα. Στα πλαίσια αυτά, 
ο αρχηγός ΓΕΑ αντιπτέραρχος Γ. 
Αντωνέτσης επισκέφθηκε τη Ρω¬ 
σία πριν από λίγες εβδομάδες για 
να εξετάσει τα σύγχρονα ρώσικα 
αεροσκάφη 811 27 και να επισκε- 
φθεί ρώσικες στρατιωτικές βάσεις 
(Αυγή, 3/12). Ειδικότερα, η Ελλά¬ 
δα μπορεί να επιλέξει το ρώσικο 
πυραυλικό αντιαεροπορικό σύστη¬ 
μα δν-300 αντί του αμερικάνικου 
Ραίποί, καθώς και να προμηθευτεί 
μια σειρά άλλων συστημάτων. Η 
πρόθεση αυτή της ελληνικής κυ¬ 
βέρνησης προκάλεσε την αντίδρα¬ 
ση της Αμερικής, που σκέφτεται 
να προβεί σε διάβημα μέσω του 
πρεσβευτή της Νάιλς (Επενδυτής, 
14-15/12). Μετά την Κύπρο, που ή¬ 
δη εξοπλίστηκε με ρώσικα όπλα, 
και η Ελλάδα ακολουθεί την ίδια 


θετική κίνηση στην κατεύθυνση 
της ειρηνικής συνύπαρξης των λα¬ 
ών, την οποία προβόκαρε ο σοβινι¬ 
σμός. 

Έτσι, κατά τις συναντήσεις ελ- 
λήνων και τούρκων επιχειρημα¬ 
τιών όχι μόνο δεν παρέστη ούτε 
ένα κυβερνητικό ή έστω κρατικό 
στέλεχος, αλλά δόθηκε εντολή α¬ 
πό το υπουργείο Εξωτερικών να 
μην πάρει μέρος και κανένα από 
τα ελληνικά επιμελητήρια, τα ο¬ 
ποία επισήμως εμφανίστηκαν να 
αγνοούν τη συνάντηση και ανεπι- 
σήμως παρότρυναν τα μέλη τους 
να συναντηθούν με τους Τούρκους 
(Επενδυτής, 15/12). 

Μ’ αυτό τον τρόπο ο ελληνικός 
σοβινισμός, ο οποίος συντηρείται 
από το σοσιαλφασισμό για μελλο¬ 
ντική χρήση, εμποδίζει τη δη¬ 
μιουργία κάθε βάσης για ειρηνική 
συνύπαρξη των δύο λαών. 


κατεύθυνση, υλοποιώντας την ου¬ 
σία του “ενιαίου αμυντικού δόγ¬ 
ματος”, το αντιτούρκικο μέτωπο 
στην υπηρεσία της Ρωσίας. Αυτό 
είναι το νόημα της προπαγάνδας 
του Ριζοσπάστη ενάντια στους υ- 
περεξοπλισμούς, εννοώντας μόνο 
αυτούς που γίνονται από τη Δύση, 
την “κακιά, ιμπεριαλιστική” Δύ¬ 
ση που μας “πουλάει” στα εθνικά 
ζητήματα. Αυτή η προπαγάνδα α- 
ξιοποιεί το σοβινισμό, ενώ βρίσκει 
σύμφωνη και τη “Χρυσή Αυγή” (!), 
η οποία αναρωτιέται αφελώς: 
“Ρώσικα όπλα, γιατί όχι;” (11/12) 

Επίσης, στα πλαίσια αυτής της 
συμφωνίας τον ερχόμενο Μάιο έ¬ 
να σμήνος ρωσικών μαχητικών 
(τρίτης γενιάς) πρόκειται να επι- 
σκεφθεί την Ελλάδα, και όχι μόνο. 
Ρώσοι πιλότοι με έλληνες συνα¬ 
δέλφους τους θα πραγματοποιή¬ 
σουν κοινές πτήσεις στο ΡΙΚ Α¬ 
θηνών για πρώτη φορά στην ι¬ 
στορία των δύο χωρών, ενώ προ- 
βλέπεται στο μέλλον η επίσκεψη 
ελληνικών μαχητικών στη Ρωσία 
(Βήμα, 8/12). 

Η προμήθεια της χώρας μας με 
ρώσικα όπλα θα σημάνει την πλή¬ 
ρη εξάρτηση από τη Ρωσία, και 
κάθε δημοκράτης και πραγματι¬ 
κός πατριώτης πρέπει να αντιτα- 
χθεί σ’ αυτήν, όπως και σε κάθε 
είδους στρατιωτική συνεργασία με 
τη χώρα που θα εξαπολύσει το νέ¬ 
ο παγκόσμιο πόλεμο, που θα παί¬ 
ξει στην ιστορία το ρόλο του νέου 
Χΐτλερ. 


ΠΡΟΕΤΟΙΜΑΖΕΤΑΙ 
Η ΑΓΟΡΑ ΤΩΝ 
ΡΩΣΙΚΩΝ ΟΠΛΩΝ 

Οπορτουνισμός και "αγροτική εξέγερση* 
Μια αντεπαναστατική θεωρία και πολιτική 


Σύσσωμος ο οπορτουνισμός, ο 
τροτσκισμός και ο αναρχισμός, ό¬ 
λος δηλαδή ο συρφετός που συνω¬ 
στίζεται στην αυλή του Περισσού, 
έτρεξε να πλειοδοτήσει σε επα¬ 
ναστατικότατα με την έκφραση 
συμπαράστασης στη “μεγάλη ε¬ 
ξέγερση των αγροτών”. 

Όλοι τους ταυτίστηκαν με το 
ψευτοΚΚΕ παίρνοντας απ’ αυτό 
την πολιτικοϊδεολογική γραμμή 
της υποστήριξης και παράλληλα 
το κατηγορούν ότι μπήκε σ’ αυ¬ 
τόν τον αγώνα κάτω από την πίε¬ 
ση της... βάσης! 

Έτσι οι “επαναστάτες” μας ξε¬ 
περνούν στα μαλακά το γεγονός 
ότι βρέθηκαν για άλλη μια φορά 
επικεφαλής του πολιτικού μετώ¬ 
που του σοσιαλφασισμού, πλάι- 
πλάι με τον εκοφίτη Έβερτ, τον 
εθνικοσοσιαλιστή Τσοβόλα και 
τους χιτλερικούς της “Χρυσής Αυ¬ 
γής”. 

Ουσιαστικά η επαναστατικότη- 
τά τους και η προσπάθεια της δια¬ 
φοροποίησής τους απ’ αυτό το μαύ¬ 
ρο μπλοκ βρίσκεται για τους ίδιους 
σ’ ένα ζήτημα: Στο ότι οι ίδιοι θα 
μείνουν συνεπείς μέχρι το τέλος, 
ενώ οι άλλοι που μπήκαν με πίε¬ 
ση της βάσης στον “αγώνα” θα 
εγκαταλείψουν και θα πουλήσουν 
τους αγρότες. 

Μόνο και μόνο η απάντηση στο 
ερώτημα αν θα είχε γίνει η “εξέ¬ 
γερση” χωρίς το ψευτοΚΚΕ και 
τον Έβερτ ανατρέπει τον παρα¬ 
πάνω ισχυρισμό τους. Όμως το βα¬ 
σικό δεν είναι αυτό. Είναι το γε¬ 
γονός ότι όλος ο συρφετός του ο¬ 
πορτουνισμού της αυλής του Πε¬ 
ρισσού αναμασάει τη θεωρία και 
την πολιτική του ψευτοΚΚΕ. Και 
αυτό είναι το βασικό ζήτημα που 
δείχνει την πλήρη ενότητά τους, 
αλλά και την πραγματική καθο¬ 
δήγηση της “εξέγερσης των αγρο¬ 
τών”. 

Το ψευτοΚΚΕ βάζει ένα πράγ¬ 
μα: Η Ε.Ε. επιβάλλει στην ελλη¬ 
νική κυβέρνηση μια πολιτική που 
στοχεύει στη δημιουργία της με¬ 
γάλης καπιταλιστικής αγροτικής 
εκμετάλλευσης και φέρνει μ’ αυ¬ 
τό τον τρόπο το ξεκλήρισμα των 
μικρομεσαίων αγροτών. Έτσι, λοι¬ 
πόν, οι εξαθλιωμένοι μικρομεσαΐ- 
οι αγρότες, αγαναχτισμένοι, κά¬ 
νουν τα μπλόκα για να προστα¬ 
τεύσουν τα νοικοκυριά τους και να 
ανατρέψουν την επίθεση της Ε.Ε., 
που χτυπάει συνολικά το λαό και 
τη χώρα. Σ’ αυτήν επομένως την 
περίοδο οι αγρότες βρίσκονται 
στην πρωτοπορία του κινήματος, 
γι’ αυτό πρέπει να έχουν τη συ¬ 
μπαράσταση όλου του εργαζόμε¬ 
νου λαού. 

Αυτή η τοποθέτηση του ψευτοΚ¬ 
ΚΕ είναι ταυτόχρονα η ιδεολογι¬ 
κοπολιτική βάση των “επαναστα¬ 
τών” μας. Αυτή την άποψη θα κρί¬ 
νουμε σ’ αυτό το άρθρο για να δού¬ 
με πόσο είναι επαναστατική. 

Το ψευτοΚΚΕ και όλος ο οπορ¬ 
τουνισμός κρύβουν τον ταξικό 
χαρακτήρα των αγροτικών κινη¬ 
τοποιήσεων. Οι αναφορές τους σε 
μικρομεσαία και φτωχή αγροτιά 


δεν είναι τίποτα άλλο από ένα λα¬ 
θρεμπόριο του μαρξισμού-λενινι- 
σμού. 

Ο Λένιν στο αγροτικό πρόγραμ¬ 
μα της ρώσικης σοσιαλδημοκρα¬ 
τίας καθορίζει με σαφήνεια τις τά¬ 
ξεις στην ύπαιθρο: 

«Βάζουμε σε εισαγωγικά τη λέ¬ 
ξη αγροτιά, για να σημειώσουμε 
στην περίπτωση αυτή την ύπαρξη 
μιας ολότελα αναμφισβήτητης α¬ 
ντίφασης: φυσικά, στη σύγχρονη 
κοινωνία η αγροτιά δεν είναι πια 
ενιαία τάξη. Όποιος όμως συγχύ¬ 
ζεται απ’ αυτή την αντίφαση, ξε¬ 
χνά ότι δεν πρόκειται για αντίφα¬ 
ση στα λόγια, στη θεωρία, αλλά 
αντίφαση της ίδιας της ζωής. Λεν 
είναι επινοημένη, αλλά ζωντανή 
διαλεχτική αντίφαση. Όσο η δου- 
λοπαροικιακή κοινωνία στο χωριό 
μας εκτοπίζεται από τη σύγχρονη 
αστική κοινωνία, τόσο η αγροτιά 
παύει να είναι τάξη, διασπάται σε 
αγροτικό προλεταριάτο και σε α¬ 
γροτική αστική τάξη, μεγάλη, με¬ 
σαία, μικρή και πολύ μικρή» (Λέ¬ 
νιν, τόμ. 6, σελ. 314). 

Με βάση αυτή την τοποθέτηση 
του Λένιν, που αποτελεί τη βάση 
του Λενινισμού στο αγροτικό ζή¬ 
τημα, δεν μπορούμε να μιλάμε σή¬ 
μερα στην Ελλάδα, που ο καπιτα¬ 
λισμός κυριαρχεί στην ύπαιθρο, ού¬ 
τε για αγροτιά σαν τάξη, ούτε για 
μικρομεσαία ή φτωχή αγροτιά, και 
μέσα απ' αυτό να αναγνωρίζουμε 
εξ’ ορισμού την προοδευτικότητα 
οποιοσδήποτε αγροτικού κινήμα¬ 
τος. Το κίνημα στην ύπαιθρο χα¬ 
ρακτηρίζεται καταρχήν από ποια 
τάξη καθοδηγείται: Ή από το α¬ 
γροτικό προλεταριάτο ή από την 
αγροτική αστική τάξη ανεξάρτη¬ 
τα από το μέγεθος της. 

Έτσι λοιπόν, ανεξάρτητα καταρ¬ 
χήν από το γεγονός αν είναι η μι- 
κρομεσαία και φτωχή ή η μεγάλη 
αγροτιά στα μπλόκα των εθνικών 
οδών, πρέπει να αναγνωρίσου¬ 
με ότι πρώτα απ’ όλα το κίνη¬ 
μα αυτό είναι ένα κίνημα της 
αγροτικής αστικής τάξης. 

Οι επαναστάτες μας, και μάλι¬ 
στα όσοι μιλάνε στο όνομα του μαρ- 
ξισμού-λενινισμού και της εργα¬ 
τικής τάξης, πρέπει να ξέρουν πως 
όλη η επαναστατικότητά τους εκ¬ 
φράζεται στην υποστήριξη ενός 
κινήματος της αστικής τάξης. 

Εκτός και αν μας δείξουν στα 
μπλόκα τους χιλιάδες έλληνες και, 
κυρίως, ξένους εργάτες γης, το α¬ 
γροτικό δηλαδή προλεταριάτο, ή 
αν μας δείξουν έστω και ένα αί¬ 
τημα υπέρ αυτών των εργατών. 
Πώς όμως είναι δυνατόν να υπάρ¬ 
χει ένα τέτοιο αίτημα από τους ί¬ 
διους τους εκμεταλλευτές τους; 

Πώς μπορεί το προλεταριάτο της 
βιομηχανίας και της βιοτεχνίας, 
πώς μπορούν οι πολιτικές και συν¬ 
δικαλιστικές οργανώσεις του να 
δώσουν την υποστήριξή τους στους 
πιο στυγνούς εκμεταλλευτές των 
ταξικών αδελφών τους της υπαί¬ 
θρου; 

Αυτό είναι κάτι που μόνο οι ψευ¬ 
τοεπαναστάτες μας μπορούν να 
καταλάβουν! 


Η αγροτική αστική τάξη, ακόμα 
και η πιο μικρή και η πιο φτωχή, 
από τα ίδια της τα ταξικά συμφέ¬ 
ροντα είναι υπέρ της διατήρησης 
των βάσεων του καπιταλισμού, υ¬ 
πέρ της διατήρησης και της επέ¬ 
κτασης της δικιάς τους ιδιοκτη¬ 
σίας. 

Γι’ αυτό ο Λένιν έγραφε πως «δεν 
αναλαμβάνουμε καθόλου την υπε¬ 
ράσπιση των συμφερόντων της, 
σαν τάξης μικρών ιδιοκτητών γης 
και γεωργών στη σύγχρονη κοι¬ 
νωνία ». 

Και εδώ ερχόμαστε στο ζήτημα 
του “ξεκληρίσματος” των μικρο- 
μεσαίων και φτωχών, για το οποί¬ 
ο θρηνεί δήθεν το ψευτοΚΚΕ και 
ο οπορτουνισμός. Είναι γεγονός 
πως η Ε.Ε. προωθεί τη συγκέντρω¬ 
ση του κεφαλαίου στην ύπαιθρο. 
Μια τέτοια συγκέντρωση φέρνει 
αντικειμενικά το χτύπημα της μι¬ 
κρής και μεσαίας αγροτικής τά¬ 
ξης. Όμως είναι η ΕΕ που επιβάλ¬ 
λει ώστε αυτή η αναγκαία συγκέ¬ 
ντρωση της που προκαλεΐ η ίδια η 
κίνηση του κεφαλαίου, αλλά και 
η ανάπτυξη των παραγωγικών δυ¬ 
νάμεων, να γίνει με το λιγότερο 
βίαιο τρόπο για τους ευρωπαίους 
αγρότες. Όμως εδώ δε μας ενδια¬ 
φέρει αυτή η πλευρά της ΕΕ, αλ¬ 
λά η γενική αντικειμενική κίνη¬ 
ση του κεφάλαιου στη γεωργία, 
που οδηγεί στο ξεκλήρισμα της μι¬ 
κρής γαιοκτησίας. 

Το πώς θα σταθεί το συνειδητό 
προλεταριάτο απέναντι σ' αυτό το 
ζήτημα του “ξεκληρίσματος” εί¬ 
ναι αυτό που ξεχωρίζει τον πραγ¬ 
ματικό μαρξισμό από τον οπορτου¬ 
νισμό. 

Υπάρχουν δύο τρόποι να υποστη¬ 
ρίξει κανείς τη μικρή και φτωχή 
αγροτιά που χτυπιέται από την κα¬ 
πιταλιστική συγκέντρωση: Ο ένας 
είναι από την άποψη της αστικής 
τάξης, από τη δίκιά της δηλαδή 
ταξική άποψη, και ο άλλος από την 
άποψη του προλεταριάτου. 

Ο πρώτος είναι αυτός που κάνει 
το ψευτοΚΚΕ και ο οπορτουνισμός. 
Αυτοί βλέπουν την πρόοδο στο χτύ¬ 
πημα της καπιταλιστικής συγκέ¬ 
ντρωσης με τη διατήρηση του μι¬ 
κρού κλήρου, θεωρώντας τον σαν 
την πρόοδο στη γεωργία. 

Ο άλλος τρόπος, του προλεταριά¬ 
του, υποστηρίζει το μικρό και φτω¬ 
χό αγρότη ως πρόσωπο, αλλά χω¬ 
ρίς να υπερασπίζεται τη μικρή του 
ιδιοκτησία. Γιατί η υποστήριξη 
της μικρής ιδιοκτησίας είναι μια 
αντιδραστική θέση, στο βαθμό που 
στρέφεται ενάντια στη μεγάλη 
κεφαλαιοκρατική οικονομία, για¬ 
τί φρενάρει την κοινωνική ε¬ 
ξέλιξη και αμβλύνει την ταξι¬ 
κή πάλη. 

Σε συνθήκες κυριαρχίας του κα¬ 
πιταλιστικού τρόπου παραγωγής 
η μικρή ιδιοκτησία εμποδίζει την 
ανάπτυξη των παραγωγικών δυ¬ 
νάμεων, δένει τον εργαζόμενο σ’ 
ένα μικρό κομματάκι γης, εμποδί¬ 
ζει την εφαρμογή νέων τεχνικών 
μεθόδων και δυσκολεύει το τρά¬ 
βηγμα της γης στην εμπορευμα- 
τική κυκλοφορία. 


Ο Λένιν γράφει με απόλυτη σα¬ 
φήνεια: « Η τάξη των μικροπαρα- 
γωγών. μαζί και των μικρογεωρ- 
γών, στην πάλη της ενάντια στην 
αστική τάξη είναι τάξη αντιδρα¬ 
στική, και γι’ αυτό το λόγο αν προ¬ 
σπαθούσαμε να σώσουμε την αγρο¬ 
τιά, υπερασπίζοντας το μικρό νοι¬ 
κοκυριό και τη μικρή ιδιοκτησία 
από την επιδρομή του καπιταλι¬ 
σμού, δε θα κάναμε τίποτε άλλο 
παρά να παρεμποδίζουμε μάταια 
την κοινωνική εξέλιξη, να ξεγε¬ 
λούμε τον αγρότη με αυταπάτες 
ότι είναι δυνατή και στον καπι¬ 
ταλισμό η ευημερία, θα σήμαινε 
να διασπάμε τις εργαζόμενες τά¬ 
ξεις, δημιουργώντας για τη μειο¬ 
ψηφία προνομιούχα θέση σε βάρος 
της πλειοψηφίας » (στο ίδιο, σελ. 
812). 

Και αλλού:« Γενικά το προλετα¬ 
ριάτο δεν είναι καθόλου πρωτο¬ 
πόρος εκπρόσωπος των μικροα¬ 
στών. Κι αν αυτό συμβαίνει, συμ¬ 
βαίνει μόνο όταν ο μικροπαραγω- 
γός νιώθει ότι η καταστροφή του 
είναι αναπόφευκτη, όταν εγκατα¬ 
λείπει τη δική του άποψη και α¬ 
ποδέχεται την άποψη του προλε¬ 
ταριάτου. Πρωτοπόρος εκπρόσω¬ 
πος του σημερινού μικροαπαραγω- 
γού που δεν εγκατέλειψε ακόμα 
τη δική του άποψη είναι πολύ συ¬ 
χνά ο αντισημίτης και ο μεγαλο- 
κτηματίας, ο εθνικιστής και ο να- 
ρόντνικος, ο σοσιαλρεφορμιστής κι 
ο “κριτικός του μαρξισμού” (στο 
ίδιο, σελ. 231). 

Ενώ ο Ένγκελς στο άρθρο του 
«Το αγροτικό ζήτημα στη Γαλλία 
και στη Γερμανία » έλεγε ότι, ε¬ 
φόσον ο μικροαγρότης δεν εγκα¬ 
ταλείπει την άποψή του, η θέση 
του είναι στους αντισημΐτες. 

Ας δεχτούμε, για τη λογική του 
άρθρου, την ψεύτικη θέση ότι εί¬ 
ναι η συγκέντρωση που επιδιώκει 
η Ε.Ε. στη γεωργία αυτή που φέρ¬ 
νει το πιο βίαιο, το πιο απότομο 
“ξεκλήρισμα” των μικρομεσαίων 
και φτωχών, ακόμα, αγροτών. 

Μ’ αυτή την παραδοχή ως υπο¬ 
θετική βάση συζήτησης, και με βά¬ 
ση τη μαρξιστικολενινιστική επα¬ 
ναστατική αντίληψη, να δούμε αν 
τα αιτήματα των “αγροτών” γί¬ 
νονται κάτω από τη “δίκιά τους 
άποψη” ή από την άποψη του προ¬ 
λεταριάτου. 

Το βασικό αίτημα των “αγρο¬ 
τών” είναι οι επιδοτήσεις ανά 
στρέμμα, όπως και διάφορα μέτρα 
για τη μείωση του κόστους παρα¬ 
γωγής. Είναι δηλαδή αιτήματα που 
προσπαθούν να διατηρήσουν ψηλή 
τη χρηματική εμπορευματική α¬ 
πόδοση ανά κλήρο. 

-90.000 δρχ. το στρέμμα, φωνάζει 
το ψευτοΚΚΕ και ο οπορτουνισμός, 
για να μπορεί να ζήσει ο εξαθλιω¬ 
μένος αγρότης. Μείωση του ΦΠΑ, 
μείωση στο πετρέλαιο, μείωση στο 
ηλεκτρικό. Αιτήματα δηλαδή που 
όχι μόνο δένουν το μικροπαραγω- 
γό παραπάνω με την ιδιοκτησία 
του, μιας και του εξασφαλίζουν - 
έστω και στα λόγια- τη διατήρη¬ 
ση της ταξικής του θέσης, αλλά 
είναι κυρίως αιτήματα ΟΛΗΣ της 


αγροτικής αστικής τάξης: μικρής, 
μεσαίας και μεγάλης, γιατί αυτή 
ευνοείται περισσότερο από τις ε¬ 
πιδοτήσεις. 

Είναι δηλαδή αιτήματα που γί¬ 
νονται κάτω από “τη δίκιά τους” 
άποψη. 

Είναι αυτό που αναγκάζει το 
ΝΑΡ να προσπαθεί να εμφανιστεί 
“ταξικό” όταν προσπαθεί να δια¬ 
φοροποιηθεί μ’ όλον τον άλλο ο¬ 
πορτουνισμό γράφοντας σε κεντρι¬ 
κό άρθρο στο ΠΡΙΝ, στις 15 Δε¬ 
κέμβρη: 

«Η ύπαρξη στις γραμμές αυτές 
του κινήματος μικρών και μεσαί¬ 
ων και κάποιων μεγαλοαγροτών 
δημιουργεί και τις αντιφάσεις του. 
Μας δίνει εξήγηση για τον κολο¬ 
βό τρόπο που μπαίνουν πολλές φο¬ 
ρές τα αιτήματα, καθώς και τον 
περιορισμό των αιτημάτων για να 
χωρούν οι πάντες. Είναι ανάγκη 
περισσότερο από ποτέ να ξεχωρί¬ 
σουν οι σημαίες των μικροαγρο- 
τών και των εργατών γης... Στη 
σημερινή συγκυρία αυτό το πλαί¬ 
σιο αιτημάτων πρέπει να έχει σα 
βασικούς άξονες: 

α) Την πάλη ενάντια στο Μη¬ 
τρώο Αγρότη, το οποίο αποτελεί 
μητρώο νομοθετικού-διοικητικού 
ξεκληρίσματος τωνμικροαγροτών 
και των εργατοαγροτών, β) Να κα- 
ταργηθεί το νομοσχέδιο για την α¬ 
σφάλιση των αγροτών που στηρί¬ 
ζεται ουσιαστικά στις εισφορές 
τους. Σύνταξη χωρίς εισφορές των 
μικροαγροτών ; γ) Συλλογικές συμ¬ 
βάσεις εργασίας, ισότιμα κοινω¬ 
νικά, πολιτικά δικαιώματα στους 
ξένους εργάτες, δ) Εισοδηματικές 
ενισχύσεις στους μικρούς αγρότες 
και τους εργατοαγρότες. Οι όποιες 
επιδοτήσεις να δίνονται μόνο στους 
μικρομεσαίους αγρότες με κριτή¬ 
ριο τις κοινωνικές τους ανάγκες... 

...Ταυτόχρονα πρέπει να του δεί¬ 
χνουμε ότι την πάλη απέναντι στον 
καπιταλισμό δεν την κάνουμε για 
να διατηρήσει και να μεγαλώσει 
την ιδιοκτησία του, αλλά για να 
καταργήσουμε την ατομική ιδιο¬ 
κτησία συνολικά». 

Από πρώτη άποψη, οι παραπάνω 
θέσεις φαντάζουν σα θέσεις που 
προσπαθούν να βάλουν έναν ταξι¬ 
κό διαχωρισμό. Ιδιαίτερα στη θέ¬ 
ση δ', όπου δειλά-δειλά χτυπιέται 
το αίτημα των επιδοτήσεων και 
μπαίνει σαν κριτήριο όχι το στρέμ¬ 
μα, αλλά οι κοινωνικές ανάγκες. 

Η απάντηση στο ερώτημα που 
επιφανειακά δημιουργείται από 
την παραπάνω τοποθέτηση, δηλα¬ 
δή γιατί το ΝΑΡ υποστηρίζει την 
“εξέγερση των αγροτών”, είναι α¬ 
πλή και βρίσκεται στο πρώτο κοι¬ 
νό αίτημα με το ψευτοΚΚΕ και τον 
υπόλοιπο οπορτουνισμό, που είναι 
και όλη η ουσία. Στο μητρώο δη¬ 
λαδή των αγροτών, όπου με σα¬ 
φήνεια υποστηρίζει τη διατήρηση 
της ταξικής θέσης της μικρής α¬ 
γροτικής αστικής τάξης. 

Μια τοποθέτηση που υπάρχει σ’ 
όλη την λογική του ΝΑΡ. “ Μικροί 
αγρότες και εργάτες γηζ’ είναι η 

συνέχεια στη σελ. 8 

ΝΕΑ ΑΝΑΤΟΛΗ 


ΠΑΡΑΣΚΕΥΗ 20 ΔΕΚΕΜΒΡΗ 1996 


επισημάνσεις 


=> Ο τσαμπουκάς ίων αγροτοπατέρων υπήρ¬ 
ξε αναμφίβολα το πρώτο θέμα του δεκαπενθημέ¬ 
ρου. Οι υπό κατάληψη κόμβοι του οδικού δικτύου 
μετατράπηκαν γρήγορα σε υπαίθριες χασαποταβέρ¬ 
νες με κοψίδια, ρακί και Ιίνο σκυλάδικη μουσική. 

* Εξ ου και η εύλογη απορία του δημοσιογρά¬ 
φου (και μαζί του χιλιάδων τηλεθεατών) : Πώς γίνε¬ 
ται να πεινάτε κί όλοι οι συνδικαλιστές σας να 'ναι 
πάνω από 100 κιλά; 

=> Και καλά, το Μάαστριχ δεν το γουστάρετε, 
το καταλάβαμε. Για 'κείνο όμως το ετήσιο 45% που 
εισπράττετε από τα ευρωπαϊκά ταμεία ως ενίσχυ¬ 
ση του εισοδήματος σας δεν ακούσαμε λέξη. 

=> Σκεφτείτε, ο μη γένοιτο, λέει, υπουργός Γε¬ 
ωργίας Πατάκης και υπουργός Πολιτ ισμού Μπού- 
τας. 

* Και 'μεις, τρίτο γύρο στο βουνό... 

=> Εκνευρίστηκε κι ο Τζουμάκας και έβγαλε τα 
άπλυτα στη φόρα: Ποιοι αγρότες είναι στα μπλό- 
κα; Όλοι οι "βαρυποινίτες", που τους ξέρουμε έ¬ 
ναν-έναν. Όλοι αυτοί που έφαγαν ταδισ. δρχ. Με 
τους άλλους απατεώνες,.κατάλαβαν ότι τέρμα οι 
κλοπές. Ό,τί φάγανε φόχγανε. Τάρα δεν είναι ανε¬ 
κτές τέτοιες πρακτικές. Το ΠΆΣΟΚ αρκετά τους 
έδωσε. Τους ανέχθηκε. Τάρα, τέρμα. Είτε είσαι ΠΆ¬ 
ΣΟΚ είτε όχι. 

* Δηλαδή, για να το διαβάσουμε ανάποδα, το 
ΠΆΣΟΚ τάιζε χοντρά και για χρόνια απατεώνες και 
βαρυποινίτες. 

* Και το εξαγόμενο σλόγκαν: ψήφισε σο- 
σιαληστή, ψήφισε Γκόρτζο... 

=> Από κοντά κι η κυρά Παπαρήγα, με Περισ¬ 
σή σκέψη θέλησε τα μπλόκα ως διαπραγματευτικό 
όπλο για να ασκηθεί πίεση στα όργανα της Ε.Ε. 

* Τι λες κυρά μου, μασάει η κατσίκα ταραμά; 

=> Οι μόνες διαπραγματεύσεις που έφεραν τα 

μπλόκα είναι ανάμεσα στους φορτηγατζήδες και 
στους απατεώνες αγροτοπατέρες για το κόστος 
διέλευσης: 50.000 δραχμές καταβάλλουν στα α- 
γροτο-διόδια οι ρωμιοί νταλικέρηδες και 100.000 
ο ι κουτάφραγκοι. 

* Κάρτα νΐ8Α δέχεστε; 

=> Όλο δε αυτό το αγροτοπατερίστ ικο σκυ¬ 
λολόι ενέπνευσε την ελευθέρας βοσκής ζερβή δια¬ 
νόηση, που ' δώσε ρέστα. 

=> Δείγμα πρώτο: Εις το βουνό ψηλά εκεί / είν' 
εκκλησίά ερημική / το σήμαντρό της δεν χτυπά / 
δεν έχε ι ψάλτη ουδέ παπά. 

Καί τι είναι εκκλησίά χωρίς παπά, χωράφι χωρίς 
γεωργό, αμπέλι χωρίς τρύγο, χωριό χωρίς παιδιά, 
χωρίς γάτα, χωρίς σκύλο; (Άγγελος Ελεφάντης, άρ¬ 
θρο στην Εποχή, στ ις 15/12/96, με τ ίτλο Περιμένο- 
ντας την τσαντήλα με το τυρί του Μπαρμπαγιώρ- 
γου). 

=> Δείγμα δεύτερο: 

Οί χωρίάτες, ως γνωστόν, είναι αγροίώτες, άρα εν¬ 
δέχεται να είναι αγρόίκώδείς καί να χωριατοφέρ¬ 
νουν: με καταλήψεις οδών, να χύνουν το γάλα στους 
δρόμους αντί να το προσφέρουν στη Γίούνίσεφ καί 
παίζοντας όλη μέρα πρέφα στα καφενεία, ενώ στη 
διάθεσή τους είναι όλοςοΜπαχ των Μεγάρων. Ρου¬ 
φούν επίσης θορυβωδώς τη μύτη τους καί τον καφέ 
τους. Επιπλέον, έχουν, τα τελευταία τουλάχιστον 
τρεις χιλιάδες χρόνια ενθάδε, μία οχληροτάτη 
αγροίκίκή χωρίατίά: όπως κί αν τους μίλήσείς, οι 
Έλληνες χωρίάτες μιλούν, ρωτούν καί απαντούν 
στον ενικό. Από πληθυντικό δεν αγροίκούν ούτε 
γροικούν τίποτε. 

Αυτός λοιπόν είναι και ο βαθύτερος λόγος της α¬ 
συνεννοησίας: Πώς να συν εννοηθούν ο ί δύο παρα¬ 
τάξεις, όταν ο κάθε εκσυγχρονιστής ηγήτωρ απευ¬ 
θύνεται προς τον αγρότη, σκέφτεται τον αγρότη ή 
καί δεν σκέφτεται, πάντοτε όμως στον πληθυντι¬ 
κό, κί ο χωρίάτης σκέφτεται, βρίζει κί απαντά πά¬ 
ντοτε στον ενικό: 

Κώστας Ζουράρις, άρθρο στην Ελευθεροτυπία (11/ 
12/96), Αγροίκοι καί δεξιοί. 

* Αυτές κι αν είναι πολιτ ικές αναλύσεις. Κου- 


φαθήκαμε! 

* Μήπως μωράίνει Κύριος; Σκεφτόμαστε... 

* Από την άλλη, πώς να απολέσεις τους χα¬ 
μένους; 

=> Δεν έφταναν οι Ελεφάντης - Ζουράρις, χτύ¬ 
πησαν κι οι διαρρήκτες. Ο Σήφης Σταυρίδης κα¬ 
τηγορεί την Ευρωπαϊκή Ένωση για το άνοιγμα 
των "συνόρων" της στα φτηνότερα γεωργικά 
προϊόντα των τρίτων χωρών, με καταστροφικά 
αποτελέσματα για τις "γεωργικές" χώρες της 
Ε.Ε. όπως είναι καί η Ελλάδα ( Ελευθεροτυπία , 
11/12/96). 

* Με άλλα λόγια, επιτρέψαμε στους πεινα- 
σμένους του τρίτου κόσμου να πουλάνε τα προ¬ 
ϊόντα τους στην πλούσια Δύση, αντ ί να τους α- 
φήσουμε να λιμοκτονούν. 

* Πού 'σαι Λεπέν να σου φτ ιάξει το κέφι. 

=> Το ότ ι το ελληνικό κράτος ετοιμάζεται για 
πόλεμο είναι καθαρό. 

=> Το ότ ι η αγορά πολεμικού υλικού μαρτυρά - 
στο βαθμό που σημαίνει αναπόφευκτη εξάρτη¬ 
ση στον τομέα των ανταλλακτικών, της συντή¬ 
ρησης και της εκπαίδευσης των χειριστών- στρα¬ 
τηγικές διακρατ ικές συμμαχίες, είναι επίσης κα¬ 
θαρό. 

=> Το ότ ι η Κύπρος, προηγούμενη ως πρόσκο¬ 
πος του ελληνικού κράτους, αγόρασε τα υπερ¬ 
σύγχρονα ρώσικα άρματα Τ-80υ, είναι γνωστό. 

=> Το ότ ι η Κύπρος παρήγχε ιλε το αντ ίστοιχο 
του αμερικάνικου αντ ιπυραυλικσύ - αντ ιαεροπο- 
ρικού συστήματος Πάτρίοτ, ρώσικο 5-300, εί¬ 
ναι επίσης γνωστό. 

=> Τώρα έγινε δημοσίως γνωστό ότ ι εκτός των 
άλλων, ενιαίο αμυντ ικό δόγμα σημαίνε ι: συντο¬ 
νισμός Ελλάδας - Κύπρου, έτσι ώστε να μπο¬ 
ρούν τα αμυντικά συστήματα που θα αγορα¬ 
στούν από το κυπριακό υπουργείο Άμυνας να 
υποστηρίζονται από τα οπλικά συστήματα της 
Ελλάδας και αντίστροφα. 

* Συμπέρασμα: η νατοϊκή Ελλάδα σύντομα θα 
αγοράσει άρματα Τ- 80υ, αντ ιπυραυλικό σύστη¬ 
μα 5 - 300 και ρωσικά αεροσκάφη τρίτης γενιάς. 

* Ακόμα τούτη η άνοιξη ραγιάδες, ραγιάδες,/ 
τούτο το καλοκαίρι/ όσο να 'ρθει ο Μόσκοβος/ 
να φέρει πόλεμο/ Μόριά και Ρούμελη. 

=> Η πολιτ ική κατασκευής εχθρού του ελληνι¬ 
κού κράτους αποδίδει τους καρπούς της. Σύμφω¬ 
να με δημοσκόπηση της ΙΟΑΡ, το 65,5 % πιστεύ¬ 
ει πως η κυβέρνηση πρέπει να δώσει προτεραιό¬ 
τητα στην αποτελεσματική αντιμετώπιση της 
τουρκικής απείλής. Παρά, ωστόσο, την τρομα- 
κτ ική αντ ιτουρκική προπαγάνδα, ένα 7,2 % α¬ 
ντ ιτίθεται σε αυτή την πολιτική. 

=> Και βέβαια η πολιτ ική του Συνασπισμού στα 
ελληνοτουρκικά,καμία δεν έχει σχέση με τους 
700.000 αυτούς συμπολίτες μας. 

=> Τελευταίο δείγμα συνασπισμικής γραφής, 
το απόσπασμα από τη συνέντευξη του αρμόδιου 
περί των εθνικών Νίκου Μπίστη, στην Αυγή (15/ 
12/96) : Δεν είμαστε αφελείςπασιφιστές . Απαι¬ 
τούμε, όμως, να ενταχθεί η όποια εξοπλιστική 
προσπάθεια σε μια στρατηγική που προϋποθέ¬ 
τει πολύπλευρη ισχυροποίηση της χώρας στο 
διπλωματικό, οικονομικό, πολιτ ικό και πολιτι¬ 
σμικό πεδίο. 

* Είναι αυτή η ροζ τέχνη των λεπτών διακρί¬ 
σεων και αποχρώσεων. 

* Η τέχνη να μην εκτίθεσαι χυδαία, αλάΜπα- 
ντουβά, Παπαθεμελή και Καρατζαφέρη. 

=> Το τελευταίο ωραίο πάντως από το Συνα¬ 
σπισμό είναι το τελευταίο του σύνθημα στεγά¬ 
στε την αριστερά, θεμελιώστε την πρόοδο. Πε¬ 
ρί τίνος πρόκειται; Αγόρασε το κτίριο της Κου- 
μουνδούρου το 1988 η ΕΑΡ, με δανεικά κι ως 
τώρα αγύριστα, απάτην Ιον ική. Ζητάει για χρό¬ 
νια η τράπεζα πίσω τα χρήματά της από τον κλη¬ 
ρονόμο Συνασπισμό, τα στελέχη του οποίου α- 
ρέσκονται μέχρι τώρα να απαντούν σιγοτραγου- 


δώντας το λαϊκό άσμα οι ωραίοι έχουν χρέη. Δεν 
ξέρουμε αν το ΠΑΣΟΚ τους χαρίσει τα χρέη, 
για την ευόδωση του κεντροαριστερού προξε¬ 
νιού. Έβγαλαν όμως κουπόνια οικονομικής ενί¬ 
σχυσης, με αφορμή το κτίριο. Επειδή όμως τα 
μέλη κι οι οπαδοί του συνασπισμού δεν είναι ως 
γνωστόν και φανατ ικοί του κόμματος, τα κου¬ 
πόνια είναι και λαχεία. Τα δώρα ένα ΟΙΤΚΟΕΝ 
5ΑΧΟ για τους μπατ ίρηδες (λαχείο του χιλιάρι¬ 
κου) και ένα ΧΑΝΤΗΙΑ για τους έχοντες (λαχείο 
του πεντοχίλιαρου) . 

* Ποιος είπε ότι ο Συνασπισμός δεν έχει ι¬ 
δέες και λύσεις (για πάρτη του) ; 

=> Η πρόσφατη "ανακάλυψη" του εθνορατσι- 
στή χουντ ικού -και διεθνώς γνωστού σαλτ ιμπά¬ 
γκου- " ανθρωπολόγου " Άρη Πουλιανσύ, θέλει τ ις 
απαρχές του ανθρώπινου γένους στα χώματα 
της Μακεδονίας, με τη μορφή ενός όντος που 
το βάπτ ισε Ελλαδοπίθηκος ο ημιόρθιος. 

* Αντ ί να σχολιάσουμε εμείς τ ις νέες γελοιό- 
τητές του, προσυπογράφουμε το σχετικό σχό¬ 
λιο του καθηγητή Φαίδωνα Μαλιγκούδη ( Ελευ¬ 
θεροτυπία, 12/12/96): 

* Έμπνευση, οφείλουμε να το παραδεχτού¬ 
με (το όνομα Ελλαδοπίθηκος ο ημιόρθιος), σω¬ 
τήρια που θα μας απαλλάξει όλους από διλήμ¬ 
ματα και αμφιβολίες και, κυρίως, θα κλείσει τα 
βέβηλα στόματα όλων των επιβούλων ανθελλή¬ 
νων που, χρόνια τώρα, αμφισβητούν την καθα¬ 
ρότητα της φυλής μας. Δεν αποτελεί περίτρα¬ 
νη απόδειξη για την αδιάλειπτη συνέχεια του Γέ¬ 
νους μας η ανεξίτηλη παρουσία των χαρακτηρι¬ 
στικότερων ιδιοτήτων τουΕλλαδοπιθήκου (κοι¬ 
νώς: μαϊμού) σε πλείστες όσες εκφάνσεις του 
συλλογικού μας β ίου; 

=> Τέλος, εκτός των άλλων, το δεκαπενθήμε¬ 
ρο που πέρασε είχε ξανά πολύ Μεγαλέξαντρο. 

=> Ημερίδα για τους υποτ ιθέμενους απογόνους 
του Μεγαλέξαντρου, την φυλή των Καλάς του 
Αφγανιστάν, οργανώθηκε από την εταιρεία 
Μακεδνός, το Ράδιο Θεσσαλονίκη και το Ωμέγα 
Τν. Σκοπός της εκδήλωσης η κατοχύρωση της 
ελληνικότητας των Καλάς και η αποτροπή της 
σκοπιανοποίησής τους !!! 

* Καλά περνάνε πάντως οι Καλάς. Μπορεί να 
μην καταλαβαίνουν την εθνικιστική υστερία και 
την προγονοπληξία των Γιουνάνηδων, αλλά τα 
υλικά αγαθά, οι προσφορές και τα δώρα τους 
είναι καλοδεχούμενα. 

=> Μιούζικαλ για το Μεγαλέξαντρο γράφει ο 
πρώην υπουργός πολιτ ισμού Θάνος Μικρούτσι- 
κος. 

* Αν η μισή του καρδιά βρίσκεται γιατρέ μου 
εδώ πέρα/ η άλλη μισή του στην Πέλλα βρίσκε¬ 
ται. 

=> Με αφορμή την 3^ έκδοση της Ιστορίας του 
Μεγαλέξαντρου από την Άλφα Τράπεζα Πίστε- 
ως, ο Μιχάλης Παπακωνσταντ ίνου έκανε κριτ ι- 
κή στην πολιτ ική που ακολούθησε η Ελλάδα στο 
Μακεδονικό τα τελευταία χρόνια. Δεν άντεξε ό¬ 
μως και ' ρίξε την κουτοπονηριά του :Ήταν στρα¬ 
βή η πολιτική μας στο θέμα αυτό, αφού έπρεπε 
να τους αντιμετωπίσουμε (τους Σκοπιανούς) ως 
δύο εκατομμύρια συγγενείς που μπορούμε να 
αναζητήσουμε και να τονίσουμε την υποβόσκου- 
σα ελληνική συνείδηση τους. 

* Πάλι τον Κούκον ήπιες, πάλι το νου απώ- 
λεσες, Μιχαλάκη. 

=> Ποιος γλύπτης λέτε ότ ι πήρε με απευθείας 
διάθεση τον ανδριάντα του Μεγαλέξαντρου για 
την Πέλλα; Μα φυσικά, ο Κωνσταντίνος Πα- 
λαιολόγος. Μπορεί να μη γνωρίζετε το γλύπτη, 
από όνομα όμως σκί ζε ι. Μη μας πείτε ότ ι με τέ¬ 
τοιο αυτοκρατορικό όνομα, έχουν δικαίωμα έν¬ 
στασης οι διαμαρτυρόμενοι συνάδελφοί τουΑρ- 
μακόλας, Δομπούλας και Παρμακέλης; 

* Επίθετα είναι αυτά ή ένα μπλιαχ! 

ΝΕΑ ΑΝΑΤΟΛΗ 


ΠΑΡΑΣΚΕΥΗ 20 ΔΕΚΕΜΒΡΗ 1996 


Οπορτουνισμός... 


συνέχεια από τη σελ. 6 

αγαπημένη του έκφραση και εκεί 
στρέφει τα αιτήματα του και το 
κέντρο της πολιτικής του. Η δια¬ 
φοροποίησή του δηλαδή δεν είναι 
ποιοτική από τον άλλο οπορτουνι¬ 
σμό. 

Το ψευτοΚΚΕ και οι διαρρήχτες 
του “Μ-Λ ΚΚΕ”, η Εποχή, το “Δί¬ 
κτυο” και η πρόσφατα μεταμφιε¬ 
σμένη σε Κόντρα ΣΑΚΕ βάζουν 
την υποταγή της ταξικής πάλης 
του αγροτικού προλεταριάτου στα 
συμφέροντα της “μεσαίας”, όπως 
λένε, αγροτιάς, ενώ το ΝΑΡ πάει 
ένα βήμα πιο “αριστερά”, υποτάσ¬ 
σοντας το προλεταριάτο στα συμ¬ 
φέροντα της “μικρής” αγροτιάς! 
Και αυτό στα λόγια, γιατί από πο- 
λιτική-πρακτική άποψη βρίσκεται 
πολύ πιο δεξιά στην υποστήριξη 
της “εξέγερσης των αγροτών” απ’ 
ό,τι ο υπόλοιπος οπορτουνισμός. 

Είναι χαρακτηριστική η ανακοί¬ 
νωση της “Μαχόμενης Αριστερός" 
που δημοσιεύτηκε στον τοπικό Τύ¬ 
πο της Θεσσαλίας. Σ’ όλη αυτή 
την ανακοίνωση δεν υπάρχει λέ¬ 
ξη για τους εργάτες γης, δεν υ¬ 
πάρχει λέξη για αιτήματα “ενί¬ 
σχυσης των μικρών αγροτών με 
βάση τις κοινωνικές τους ανά- 
γκεξ', ενώ οι αναφορές στη “μι¬ 
κρή αγροτιά” έχουν αντικαταστα- 
θεΐ με την υποστήριξη της διατή¬ 
ρησης της ταξικής θέσης των 
“φτωχομεσαίων”. 

Είναι χαρακτηριστικό το παρα¬ 
κάτω απόσπασμα απ’ αυτή την α¬ 
νακοίνωση: «Πρόκειται για αγώ¬ 
να επιβίωσης, για τη φτωχομεσαία 
αγροτιά ενάντια στην πολιτική 
της κυβέρνησης και του συστήμα¬ 
τος συνολικά που με τις επιταγές 
της ΕΟΚ οδηγούν στην εξαφάνι¬ 
ση χιλιάδες μικρά και μεσαία νοι¬ 
κοκυριά» (Προλεταριακή Σημαία, 
7 Δεκέμβρη). 

Αυτή είναι η διπλή γλώσσα του 
οπορτουνισμού. Όταν μιλάει στους 
“αγρότες” πρέπει να κρύψει την 
ταξική εκμεταλλευτική τους φύ¬ 
ση, διευρύνοντας την “επαναστα¬ 
τική τους βάση” μέχρι και τη “με¬ 
σαία αγροτιά”, ενώ όταν μιλάει στο 
“επαναστατικό κίνημα” παίρνει ό¬ 
λες τις “ταξικές προφυλάξεις”. Οι 
μεσαίοι γίνονται μικροί, ενώ ανα¬ 
καλύπτει και τους εργάτες γης! 

Όμως σε μια χώρα σαν την Ελ¬ 
λάδα, όπου βασικά έχει ολοκλη¬ 
ρωθεί ο καπιταλιστικός μετασχη¬ 
ματισμός στη γεωργία, όσο πιο 
μικρή ιδιοκτησία υποστηρίζεις να 
διατηρηθεί στη γη τόσο πιο ο- 
πισθοδρομικός γίνεσαι, γιατί, όπως 
λέει ο Λένιν, « παρεμποδίζεις μά¬ 
ταια την κοινωνική εξέλιξη». Με 
λίγα λόγια, όσο πιο ταξικός εμ¬ 
φανίζεται ο οπορτουνισμός μας τό¬ 
σο πιο αντιδραστικός γίνεται. 

Η υποστήριξη οποιουδήποτε κι¬ 
νήματος στην “αγροτιά” από την 
πλευρά του συνειδητού προλετα¬ 
ριάτου υποτάσσεται σε ένα βασι¬ 
κό όρο: Στην ανάπτυξη της τα¬ 
ξικής πάλης στο χωριό. 

Ο Λένιν έλεγε: «Ο όρος αυτός 
είναι το βασικό και κεντρικό ση¬ 
μείο της θεωρίας του επαναστα¬ 
τικού μαρξισμού στον τομέα του 
αγροτικού κινήματος. Το να παρα¬ 
δεχτείς αυτό τον όρο σημαίνει να 
παραδεχτείς πως και η εξέλιξη 
της αγροτικής οικονομίας. παρ’ όλο 
το μπέρδεμα και την πολυπλοκό- 


τητά της, παρ’ όλη τη ποικιλία των 
μορφών της, είναι επίσης κεφα¬ 
λαιοκρατική εξέλιξη, πως κι αυτή 
γεννά (όπως και η εξέλιξη της βιο- 
μηχνίας) την ταξική πάλη του προ¬ 
λεταριάτου με την αστική τάξη, 
πως ακριβώς αυτή η ταξική πάλη 
πρέπει να έιναι το πρώτο και το 
βασικό μέλημά μας, πρέπει να εί¬ 
ναι η λυδία λίθος με την οποία θα 
δοκιμάζουμε και τα ζητήματα αρ¬ 
χών και τα πολιτικά καθήκοντα 
και τις μεθόδους προπαγάνδας, ζύ¬ 
μωσης και οργάνωσης. Το να πα¬ 
ραδεχτείς αυτό τον όρο σημαίνει 
να αναλάβεις την υποχρέωση και 
στο εξαιρετικά ακανθώδες ζήτη¬ 
μα της συμμετοχής της μικρής α¬ 
γροτιάς στο σοσιαλδημοκρατικό 
κίνημα, να ακολουθείς σταθερή 
ταξική άποψη, να μην υποχωρείς 
σε καμία περίπτωση από την προ¬ 
λεταριακή άποψη προς όφελος των 
συμφερόντων των μικροαστών, αλ¬ 
λά, αντίθετα, να απαιτείς από το 
μικροαγρότη που καταπιέζεται και 
καταστρέφεται απ’ όλο το σύγχρο¬ 
νο καπιταλισμό να εγκαταλείψει 
τη δική του άποψη και να αποδε¬ 
χτεί την άποψη του προλεταριά¬ 
του »(στο ίδιο, σελ. 323). 

Όλα τα αιτήματα του σοσιαλ- 
φασισμού, του τροτσκισμού και κά¬ 
θε είδους οπορτουνισμού της “α¬ 
γροτικής εξέγερσης” όχι μόνο δεν 
αναπτύσσουν την ταξική πάλη 
στην ύπαιθρο, αλλά δυναμώνουν 
την κυριαρχία της αστικής τάξης, 
στηρίζοντας τη “δίκιά τους άπο¬ 
ψη”, την ιερότητα της ατομικής 
ιδιοκτησίας πάνω στη γη. Αλλά 
όχι μόνο αυτό. Δυναμώνουν την κυ¬ 
ριαρχία της πάνω στο αγροτικό 
προλεταριάτο, πλουτίζοντας ιδιαί¬ 
τερα τη μεγάλη αστική αγροτική 
τάξη μέσα από επιδοτήσεις, ενι- 
σχύοντας δηλαδή τις μορφές της 
δουλοπαροικίας μέσα στην αγρο¬ 
τική παραγωγή. 

Γι’ αυτό δίπλα στα αιτήματα της 
“αγροτικής εξέγερσης” των “φτω¬ 
χομεσαίων” βρίσκεται ο “αντιση- 
μίτης κι ο μεγαλοκτηματΐας, ο ε- 
θνικιστής και ο ναρόντνικος, ο σο- 
σιαλρεφορμιστής κι ο “κριτικός 
του μαρξισμού”. Δηλαδή το 
ψευτοΚΚΕ, ο Έβερτ, ο Τσοβόλας, 
η “Χρυσή Αυγή” και όλος ο οπορ¬ 
τουνισμός! 

Όλοι αυτοί, αφού “αργάσουν το 
πετσί” του μικροαγρότη, θα τον 
στείλουν στο συνειδητό προλετα¬ 
ριάτο για να παλέψει για την 
πραγματική του απελευθέρωση. 

Δίπλα στον εργάτη γης, σε ένα 
ενιαίο μέτωπο στο χωριό, ενάντια 
συνολικά στην αγροτική αστική 
τάξη. 

Το συνειδητό προλεταριάτο μπο¬ 
ρεί να υποστηρίξει τη φτωχή α¬ 
γροτιά που καταστρέφεται μόνο 
πάνω στη δική του άποψη. Πάνω 
δηλαδή στην κατάργηση της ατο¬ 
μικής ιδιοκτησίας και στην υπε¬ 
ράσπιση των κοινωνικών ανα¬ 
γκών αυτών που καταστρέφονται 
από την αντικειμενική πρόοδο που 
φέρνει η ανάπτυξη του καπιταλι¬ 
σμού στη γεωργία. Κέντρο αυτής 
της πολιτικής, αυτό δηλαδή που 
χαρακτηρίζει την επανάσταση α¬ 
πό την αντεπανάσταση στην ύπαι¬ 
θρο, δεν μπορεί να είναι άλλο από 
το κίνημα εκείνο που αναδεικνύει 
σε καθοδηγητική δύναμη στην ύ¬ 
παιθρο το αγροτικό προλεταριάτο, 
ελληνικό και ξένο. 


Παρακάτω δημοσιεύουμε την αφίσα που κόλλησε η 

ΟΑΚΚΕ για τα μπλόκα 

ΟΧΙ ΕΤΑ ΜΠΛΟΚΑ 

ΤΟΥ 

ΕΟΕΙΑΛΦΑΕΙΕΜΟΥ 

Πολιτικό πραξικόπημα του αντευρωπαϊκού 
μεσαίωνα με επικεφαλής το ρωσόδουλο 

ψευτοΚΚΕ 

Καμιά μειοψηφία δεν έχει το δικαίωμα να επιβάλει τη θέλησή 
της με τη βία στο λαό, κι ακόμα περισσότερο να τον χρησιμοποιεί 
σαν όμηρο για την επίτευξη των δικών της ιδιαίτερων στόχων 
παραλύοντας μια ολόκληρη χώρα. 

Πίσω από τα μπλόκα δε βρίσκεται βασικά ο λαός που 
πραγματικά υποφέρει ούτε οι φτωχοί αγρότες ούτε οι εργάτες ού¬ 
τε οι φτωχοί υπάλληλοι, αλλά ό, τ ι πιο αντ ιδραστ ικό υπάρχε ι σ’ αυ¬ 
τή τη χώρα. Πρόκειται για τ ις δυνάμεις που θέλουν να μετατρέψουν 
την Ελλάδα σε χώρα τύπου Σερβίας και Ρουμανίας, κάτω από τη 
δυνάστευση της νεοτσαρικής Ρωσίας. Επικεφαλής τους είναι οι ρω¬ 
σόδουλο ι σκοταδιστές του ψευτοΚΚΕ και δίπλα τους οι εκοφίτες- 
χίτες της εβερτ ικής ΝΔ, ο εθνικοσοσιαλιστής Τσοβόλας κι οι μεταμ¬ 
φιεσμένοι "κνίτες" του ΣΥΝ. Δεν είναι τυχαίο που οι ναζιστές της 
"Χρυσής Αυγής" είναι φανατικοί υπέρ του αποκλεισμού των δρόμων. 

Οι σκοταδιστές στηρίζονται κύρια στην πλούσια αγροτιά και 
τραβάνε πίσω τους και μερικά χτυπημένα τμήματα της μεσαίας α¬ 
γροτιάς που της τάζουν ψίχουλα. Γι’ αυτό τα αιτήματα των 
στραγγαλιστών των εθνικών δρόμων είναι ραμμένα στα μέτρα της 
πλούσιας αγροτ ιάς, αφού δε βάζουν αποζημιώσε ις μόνο για το μικρό 
και μεσαίο κλήρο, αλλά κατά στρέμμα. 

Ο νέος μεσαίωνας θέλε ι να βγάλε ι την Ελλάδα από την Ευρώπη. 
Γι’ αυτό αποδίδει σ’ αυτήν την οικονομική κρίση και εξαθλίωση του 
λαού. Η αλήθεια όμως είναι ότ ι αυτός ο μεσαίωνας είναι ο ίδιος ο 
βασικός υπεύθυνος για την καθυστέρηση της χώρας. Γιατί αυτός με 
την ξενοφοβ ική, εθνικιστική και μιλιταριστ ική του πολιτική έχει φορ¬ 
τώσει τη χώρα με τους ύπερεξοπλισμούς, στηρίζει τη σάπια κρατι¬ 
κή γραφειοκρατία και το καθεστώς της μίζας, υπονομεύει το 
συνεταιριστικό κίνημα και τον εκσυγχρονισμό της γεωυργίας, σαμπο- 
τάρε ι και κλείνει τη βιομηχανία με ταξικά (όπως τώρα με τον 
αποκλεισμό των δρόμων) και οικολογικά προσχήματα, ενώ προστα- 
τεύε ι μια νέα, φιλορώσικη ολιγαρχία τύπου Κόκκαλη και ευνοούν μόνο 
τα έργα που εξαρτούν τη χώρα από τη Ρωσία (φυσικό αέριο-αγω- 
γός πετρελαίου) . 

Με το κλείσιμο των δρόμων ο νέος Μεσαίωνας, με επικεφαλής 
το ψευτοΚΚΕ, απαιτεί εν είδει στρατ ιωτ ικού πραξ ικοπήματος τη συ¬ 
ντριβή της πολιτ ικής σύγκλισης με την Ευρώπη και την υποταγή ό¬ 
λης της χώρας σε μια μικρή κλίκα πραξικοπηματ ιών με συνδικαλιστ ι¬ 
κό μανδύα. 

ΚΑΛΟΥΜΕ ΤΟ ΛΑΟ ΚΑΙ ΤΗΝ ΚΥΒΕΡΝΗΣΗ ΝΑ ΜΗΝ ΥΠΟΚΥΨΟΥΝ 
ΣΤΟΥΣ ΠΟΛΙΤΙΚΟΥΣ ΕΚΒΙΑΣΤΕΣ 

ΚΑΛΟΥΜΕ ΤΟΥΣ ΕΡΓΑΖΟΜΕΝΟΥΣ, ΟΠΩΣ ΚΑΙ ΤΗ ΦΤΩΧΗ ΚΑΙ ΜΕ¬ 
ΣΑΙΑ ΑΓΡΟΤΙΑ που είναι χτυπημένη, όπως στην Καρδίτσα, να υπε¬ 
ρασπίσουν το ψωμί τους μέσα από δημοκρατ ικές μορφές πάλης σε 
σύγκρουση με τ ις δυνάμεις του νέου μεσαίωνα και να παλέψουν για 
την ειρήνη, την ανάπτυξη και τη συμπόρευση με τη δημοκρατική 
Ευρώπη. 






